قەرەیلان: تائێستا بەرپرسانی پەدەکە وەڵامی کەجەکەیان نەداوەتەوە و چاوەڕێیانین – کوردی – RojNews.News\nقەرەیلان: تائێستا بەرپرسانی پەدەکە وەڵامی کەجەکەیان نەداوەتەوە و چاوەڕێیانین\n31/08/2020 - 1:39:11 pm\nلە ڕادیۆی دەنگی وڵات قەرەیلان باسی لە باشوری کوردستان کرد و وتی، ئەو سیاسەتەی پەدەکە دەیکات هەڵەیە، هەروەها هەرچەندە پەدەکە لە ڕێگەی ڕێکخراوەکانەوە بەیاننامەی دەربارەی پەیامی کەجەکە دەرکرد، بەڵام قەرەیلان ڕایگەیاند، کەجەکە ئەو پەیامانە بە فەڕمی نازانێت و چاوەڕێی وەڵامی بەرپرسانی پەدەکەن.\nقەرەیلان لەبارەی داگیرکەریی دەوڵەتی تورک بۆ سەر باشوری کوردستان و هاوکارییەکانی پارتی دیموکراتی کوردستانی عێراق- پەدەکە، بۆ ئەو هەوڵە داگیرکەرییەی دەوڵەتی تورک سەرنجی خستەسەر ڕاگەیاندراوی هاوسەرۆکایەتیی دەستەی بەڕێوەبەری کەجەکە و وتی:”لەو ڕاگەیاندراوەدا خاڵی دەستنیشانکراوی گرنگ هەیە، هەم هۆشدارین و هەم بانگەوازن بۆ چارەسەریی، یانی ئەو دۆخەی کە ئێستا هەیە شیکاریی بۆ کراوە و ڕێگاچارەشی بۆ دەستنیشان کراوە، بەڵام بەڕێوەبەرانی پەدەکە تاوەکو ئێستا وەڵامی ئەو ڕاگەیاندراوەیان نەداوەتەوە، ئێمە چاوەڕێی وەڵامین”.\nموراد قەرەیلان باسی ئەوەی کرد، کە کێشەکان گرنگ و جدین و وتی:”لەسەر جوگرافیای کوردستان گەمەی قووڵ بەڕێوەدەچێت، واتا ئەو بابەتە شتێکی وا سادە و ئاسایی نییە، باشە ئەوەی کێشەکانی نێوان کوردان قووڵ و قورس دەکاتەوە و ڕێگرە لە بەردەم چارەسەریی کێشەکانی نێوان هەولێر و بەغدا، بەشێک نییە لەو سیاسەتە قووڵە؟، واتا دەبێت بەرفراوانتر لێکبدرێتەوە، دەبێت نزیکایەتیی تاکتیکی نەکرێت، پێویستی بە نزیکایەتیی ستراتیژییانە هەیە”.\n“ئەگەر ئەو هەوڵانە بەردەوامییان پێبدرێت کەس ناتوانێت لەژێر باری گوناهەکەی دەرچێت”\nلە بەردەوامیدا، قەرەیلان وتی: گرنگە بەڕێوەبەریی پەدەکە بیر لەو بابەتانە بکاتەوە، لەم کاتە مێژوویییە گرنگەدا، کە کورد بە بانگەشەیەکی گەورە چووەتە سەر تەختە و رۆژهەڵاتی ناوەڕاست سەرلەنوێ دادەڕێژرێتەوە، دۆخێکی زۆر جدییە، کە پەدەکە ببێتە بەشێک لە پیلانەکانی تورکیا بۆ پاکتاوکردنی پەکەکە و هاوکاریی دەوڵەتی تورک بکات، هەر وەک خواجە نەسرەدین دەڵێت؛ “ئەوە بڕینی گولی و داری گولییە”، بۆیە سیاسەتی بەو شێوەیە ڕاست و دروست نییە، ئەو سیاسەتە هەڵەیەی پەدەکە شتی زۆر مەترسیدار بە دوای خۆیدا دەهێنێت، ئەو سیاسەتە وەک سیاسەتی هەڵگیرساندنی شەڕی ناوخۆیە، کە نە ئێمە و نە گەلەکەمان نایەوێت بڵاو ببێتەوە و ڕووبدات، واتا زەمینە و بوار بۆ شەڕی ناوخۆ دەرەخسێنێت، ئەوە زۆر مەترسیدارە، ئەوە دەبێتە هۆی چی؟ هەرچۆن گەلەکەمان سەدەی ٢٠ی لە دەستچوو و دۆڕا، ئەو سیاسەتەی ئیستای پەدەکە دەبێتە هۆی ئەوە، گەلەکەمان سەدەی ٢١یشی لە دەست بچێت و لە ئاستێکی ستراتیژیدا بدۆڕێت، بۆیە دەبێت هەموو کەس لەو بابەتەدا بەرپرسیارانە بجوڵێتەوە، ئەگەر لە هەڵەدا بەردەوام بن بێگومان کەس ناتوانێت لەژێر باری گوناهەکەی دەربچێت، بۆیە پێویستە بە دڵنیاییەوە ڕێگری لەوە بکرێت، چونکە ئەو دۆخە هەم ئەنجامی خراپ لەگەڵ خۆی دەهێنێت و هەمیش هەموو کورد دەدۆڕێت، واتا تەنها کێشەی نێوان دوو پارت نییە، بەڵکو کێشەیەکە پەیوەندیی بە هەموو کوردستانەوە هەیە و پەیوەندیی بە داهاتوو و چارەنووسی گەلی کوردەوە هەیە، ئەگەر کوردێک، کوردێک بکوژێت ئەوە زۆر هەڵەیە و شتیکی زۆر خراپە، بەڵام ئەگەر کوردێک سیخوڕی بۆ دوژمنی کوردێکی دیکە بکات و بە دەستی ئەو بکوژرێت، ئەوە زۆر خراپترە و ئەوە ڕێبازێکی مەردانە نییە، بۆیە دەبێت پێشی لێ بگیردرێت و ڕابوەستێنرێت”.\nقەرەیلان لەبارەی هەڵوێستی گەلی باشوری کوردستانەوە وتی:”گەلی باشوری کوردستان و هەموو گەلی کوردستان لە بابەتی نەتەوەیی لەمشێوەیەدا زۆر هەستیارن، بە تایبەتی گەلەکەمان لە باشوری کوردستان باجی زۆری داوە و ئازاری شەڕی ناخۆیی زۆر کێشاوە، یانی گەلێکی فیداکارە و بە دوای چارەسەریدا دەگەڕێت، بەو بۆنەیەوە سڵاو لە گەلەکەمان لە باشوری کوردستان دەکەین، لە ڕاستیدا، هەڵوێستی خۆیان لە ئاستی عەشیرەتەکان و لە ئاستی پێشەنگە کۆمەڵایەتییەکان و کەسایەتییەکاندا دەخەنەڕوو ئەوەش هەڵوێستێکی ڕێزدارانەیە”، قەرەیلان لە چوارچێوەی ئەو هەڵوێستە وڵاتپارێزی و نەتەوەییەدا هەڵوێستی مامۆستا خالید عەبدولڕەحمان مامۆستای گوندی کانی مەزن و زوبێر حالی بە نمونە هێنایەوە.\nقەرەیلان بەبیرهێناوتەوە و ڕایگەیاند، کە پارتی دیموکراتی کوردستان- پەدەکە تا ئێستا بە فەرمی وەڵامی قسەکانیانی نەداوەتەوە و وەها کۆتایی بە قسەکانی هێناوە:”تا ئێستا بەڕێوەبەرانی پارتی دیموکراتی کوردستان- پەدەکە وەڵامی پەیامی کەجەکەیان نەداوەتەوە، ئێمە هێشتا چاوەڕێی وەڵامین، لە هەندێک لە دەزگاکانی خوارەوەیان دەقی وەڵامەکان بڵاو کرایەوە، ئەمە وەڵام نییە و چارەسەرییەکان بەم شێوەیە پێشناکەون، کێشەکە گرنگ و جدییە، ئەو بانگەی کە لە لایەن هاوسەرۆکانمانەوە کراوە زۆر گرنگە و بە دڵنیاییەوە دەبێت بە گوێرەی ئەوە هەڵوێست نیشانبدرێت”.\nئەنجومەنەکانی سەردەشت و سنونێ: بە گەڕانەوە وەڵامی هێرشەکان بدەنەوە\nشاندەکەی مەسەدە لەگەڵ وەزیری دەرەوەی ڕوسیا کۆبوونەوە


میدیاو دەسەڵاتی چوارەم\nئەشێ میدیا ئاڕاستەی خەڵکی بکات بۆ کاری باش و گۆڕانکاریەکی بنەرەتیانەو گۆڕینی واقعێک لەڕیشەوە، بەڵام میدیایی کوردی لەئێستادا خۆی بەشێکە لەم سیستەمە دەرەبەگایەتیە (فیوداڵیزمە)، بەجورێک کاردەکات کەشێواندان و شپرزەی زیاتربکات، ئاڕاستەی میدیایی کوردی جۆرێکە لەسەرقاڵکردنی خەڵکی و تیشک نەخستنە سەر بابەتە هەستیارەکانە، هەرڕۆژەو مەوزوعێک و کەسێک بەئامانج دەگرێت، تاخەڵکی پێوە سەرقاڵ بکەن وەک ئەوەی خەڵک کێشەی ئەم بابەتە لاوەکیانەی هەبێت! میدیاو تیرۆر وەک چۆن نابێت دەسەڵات رۆژنامەنووس بکوژێت، بەهەمان شێوە نابێت رۆژنامەنووس تیرۆری فکری و دەروونی خەڵکی بکات !\nلەئێستادا کارکردنی میدیای کوردی لەسەر شکاندنی شکۆو کەسایەتی هاوڵاتیاندایە، جاران خەڵکی ئەگەر لەبرسا بمردایە ئامادەنەبوو لەبەردەم مینبەرێکا باسی گوزەرانی بکات، بەڵام ئێستا دەست ئەکات بەگیرفانیا دەڵێت دینارم پێ نیە یاخود کەسێک کە بارودۆخی دەرونی ناجێگیربێت، دێن کەسایەتی و شکۆی دەشکێنن و دواتر ئەبیێتە جێی گاڵتەجاری تۆڕە کۆمەڵایەتیەکان! هەزاران پەیجی بێ دایک و باوک هەیە یاخود پەیجی سێبەر کەتەنها ئامانجیان بڵاوکردنەوەی ژەهرە تۆڕە کۆمەڵایەتیەکان‌و مەترسییەکانی «شۆک شۆک شۆک» وێنەی رووتی فڵانە مۆدێل و بێژەر، کەئەمە هەواڵی زۆربەی پەیج و گروپەکانی تۆڕە کۆمەڵایەتیەکانە، هەزاران پەیجی بێ دایک و باوک هەیە یاخود پەیجی سێبەر کەتەنها ئامانجیان بڵاوکردنەوەی ژەهرە.\nناهۆشیاری کۆمەڵگەی ئێمەش وادەکەن زیاتر ئەم پەیجانە بەردەوام بن هەمیشە لایک و کۆمێنتی ئەم جۆرە پەیجانە جمەیان دێت، بەجۆرێک سەپۆرتێکی زۆری ئەم پەیجانە دەکرێت بەراورد بە ئەو پەیجانەی کەخاوەن هەموو مۆڕاڵێک و بەهای ئینسانین. لەکۆتایدا دەبێت بڵێین؛ تیڤییەکان بکوژێنەوە هەموو شتێک ئارام و باشە. دوورکەوتنەوە لە تۆڕە کۆمەڵایەتیەکان دەروونێکی ئاسودەترمان پێ ئەبەخشێ، دووریش ئەبین لەو هەموو ژەهرەی ئەڕێژرێت!


ئه‌وه‌ی ده‌بێت نیگه‌رانمان بكات\nبه لاوازبوون‌و پاشه‌كشه‌كردنى ئه‌و هێزه‌ى كه نۆ ساڵه دژ به گه‌نده‌ڵى‌و نادادی ده‌سه‌ڵاتى كوردى وه‌ستاوه‌ته‌وه، هیواى گۆڕانكارى‌و چاكسازى تا ئاستێكى زۆر لاواز ده‌بێت‌و به لاوازبوونى بزوتنه‌وه‌ى گۆڕان، هه‌ردوو هێزى ده‌سه‌ڵاتدار ده‌ستكراوه‌تر ده‌بن بۆ ئه‌نجامدانى گه‌نده‌ڵى‌و قۆرخكردنى زیاترى سمان‌و داهاتى كوردستان.\nلە ماوه‌ی (٩) ساڵی رابڕدوودا، بزوتنەوەی گۆڕان کاری گەورەی کردووە بۆ سەرخستنی پرەنسیبە یاسایی‌و دیموکراسیەکان، لە پێناو ئەمەشدا باجی زۆری داوه و نارەحتی زۆری چەشتووە، گۆڕان هێزێکی نیشتیمانییە، هێزێک نییە کە وڵاتە ئیقلیمی و نێودەوڵەتیەکان کارو بەرنامەی بۆ دانێن‌و ئەڵقە لە گوێیان بێت، بۆیەشە بەردەوام کەوتۆتە بەر هێرشی هێزی ناوخۆی و دەرەکی، گۆران هەر لە سەرەتای دروست بوونیەوە ئەوەی گوزارشتلێكردووه‌و سەلماندووە کە هێزێکی نیشتیمانییە‌و نابێتە دەست کەلای هیچ وڵاتێک‌و لایەنێک ، کە ئەمە شایەنی رێزو پیا هەڵدان‌و ستایشێكى زۆرە.\nبزوتنەوەی گۆڕان لەسەر دەستی شۆرشگێرێکی گەورەو نیشتیمانپەرەوەر دروست بووە، مرۆڤێک بەرنامەو ئەجێدانی کاری بۆ داناوە کە هەر لە تەمەنی لاویەتیەوە خەباتی گەورەی کردوە لە پێناو سەربەخۆی و دروست بوونی کیانێکی کوردیی گەوەرە کە هەموو تاکەکانی کۆمەڵگا لێی سودمەند بن و کەرەمەت و شەرەفیان لە ژێریدا پارێزراو بێت ، نەوشیروان مستەفا هەموو ژیانی خۆی لە پێناو خۆشگوزەرانی و باشکردنی خەڵکی بەشخورای وڵاتەکەمان بەسەر برد ،بەڵام ئایا خەڵکی بەشەرەفی کوردستان پشت دەکەنە ئەو رێبازەی کە تەنها لە پێناو باش کردنی ژیانی ئەوان دروست بووە و خەباتی کردوە ؟!\nرەخنەکان هەرچیەک بن ناکرێت سزای رێباز و رۆحی کەڵە پیاوێکی شۆرشگێر بدرێت ، رەخنەگرتن نەریتێک بوو کە بزوتنەوەی گۆران خۆی دایهێنا و ئێستاش هەر خۆی قبوڵی ئەو رەخنانە دەکات و پێویستیشە بەزوترین کات بزوتنەوەکە بێتەوە مەیدان و دڵی جەماورە زویرەکەی ئاشت بکاتەوە ، کە من دڵنیام گۆران ئەم هانگاوە دەگرێتە بەر ، هەروەها لەسەر دەنگدەر پێویستە هەر رەخنە و کەم و کوریەکان نەبینێت ، وا باشە چاوەکان باشیەکان و لایەنە پۆزەتیەڤەکانیش ببینیت ، چونکە ئەگەر بە ویژدانەوە رەخنە و باشیەکانی ئەم بزوتنەوەیە لە ئاستی یەک دانێین ، بێگومان باشیەکانی ئەم بزوتنەوەیە زۆر زیاترن لە رەخنە و کەم و کوریەکان.\nبزوتنەوەی گۆران، یەكەمین ئۆپۆزسیۆنی سیاسی كورد بووە و دەسەڵاتی کوردی لە ماوەی ٢٧ ساڵی رابردودا تەنها هێز کە حیسابیان بۆ کردوە بزوتنەوەی گۆران بووە ، هەر ئەم بزوتنەوەی گۆرانەش بوو کۆتای هێنا بە حوکمی فیفتی بە فیفتی پارتی و یەکێتی و ، تا ئاستێکی باش توانیویەتی دەسەڵاتی بنەماڵە و دیوەخان بگۆرێت بە دەسەڵاتی و موئەسەسەیی و فەرمی ، هەروەها توانی کورسیەکانی ئەم دوو هێزە لە نیوە بە نیوە بگۆرێت و رێژەیەکی زۆری کورسیان لێ بەرێت کە ئەم کارە لە پێشبینی خۆشیاندا نەبوو .\nلاوازبوونی گۆڕان لەبەر ئەم چەند هۆکارانە بۆ هەموومان خراپە :\n- بە لاوازبوونی گۆران تۆیی بێ هیوایی زیاتر لای گەنجان چەکەرە دەکات ، تا ئەم ساتەش تاکە هیوا و ئومێدی گەنجان بە تایبەتی و هەموو چین و توێژەکان بزوتنەوەی گۆرانە ، چونکە تا ئێستا هیچ هێزێک نیە بەدیلی بەرنامە و پلانی بزوتنەوەکە بێت و توانیبێتی بزوتنەکە تێبپەرێنیت ، هەندێک هێز دەیانەوێت ئەوە بکەن ، بەڵام ناتوانن و توانی ئەوەیان نیە و زوو سحرەکایان کەشف دەبێت ، نەمانی هیوای گەنجان مەترسیێکی گەوەرەیە بۆسەر داهاتووی ئەم گەلە چونکە ئەگەر گەنج هیوای نەمێنیت دەروات سەری خۆی هەڵدەگرێت و ماڵ ئاوای لەم خاکە دەکات و ساحەکە بۆ ئەم سیاسیانە زیاتر چۆڵ دەکات ،کە ئەمە کارەساتە .\n-دەنگی نارەزایی شەقام زیاتر کپ دەبێت ، لەسەرەتای دروست بوونی گۆرانەوە شەقامی کوردی دەستی بە جموجۆڵ و دەربرینی دەنگی (نا ) کرد ، چونکە زادای بزوتنەوەکە هەر شەقام بووە ، هەر لە بەر ئەوەش بووە دەنگی شەقام لای گۆران زۆر گرنگ بووە و هەمیشەش لە پشت دەنگی بووە.\n- بەردەوام بوونی زوڵم و ستەم ، هەروەک چۆن لە ماوی ٢٧ ساڵدا دەسەڵاتی کوردی بە هەموو ئامرازەکان ویستویەتی هاوڵاتیان بچەوسێنێتە ، برسیان بکات و بینگرێت و نانیان ببرێت ، ئەم نەریتە بەردەوام دەبێت و شکۆ و کەرامەتی تاکی کوردیی زیاتر دەکەوێتە مەترسیەوە.\n- بەردەوام بوونی گەندەڵی و لە دەست دانی خاکی زیاتر ، مێژووی هێزە سیاسیەکانی کوردستان بە تایبەت هێزەکانی دەسەڵات پرە لە شکت و گەندەڵی و بەهەدەردانی سامانی وڵات ، هەروەها مێژوویان پرە لە خیانەتکردن لە یەکتری لە پێناو بەرژەوەندی تایبەتی خۆیان ، فرۆشتنی خاک و پیرۆزیەکانی ئەم گەلە لای ئەوان بۆتە ئاو خواردنەوە و بۆ هەمیشەش لەسەری بەردەوام دەبن .\n1279 جار خوێندراوەتەوە


25ی نوامبەر، ڕەنگدانەوە و ئەزموونەكانی ئێمە\nتوندوتیژی كۆمەڵگا پەیوەستە بە ئاستی هۆشیاری كۆمەڵگاوە، تووندوتیژی لەزۆرێك لە كۆمەڵگاكاندا باوە بەتایبەتی لە كوردستان، نزمی ئاستی هۆشیاری تاكەكان لە كۆمەڵگا و ئەو داب و نەریتە و سیستمە كۆنە كە بەدرێژایی مێژوو گەلان تووشی بوون. تووندوتیژی دژ بە ژنان لە هەر كۆمەڵگایەكدا بەدی دەكرێت، بەڵام ئاستی ئەو تووندوتیژیانە لە كۆمەڵگەیەكەوە بۆ كۆمەڵگایەكی دیكە جیاوازە. بەو مانایە كە تووندوتیژی لە وڵاتە دێموكراتەكانیشدا كە لە ئاستێكی باشی رفاهی كۆمەڵایەتی و فەرهەنگیدان بەدیدەكرێت، بەڵام جیاوازیەكە لەوەدایە كە لە وڵاتانێك كە قانون و یاسا حاكمە، رێگە بە هیچ توند و تیژیەك نادرێت و مافی ژنان و پیاوان لە یاساكان مسەوگەركراوە و لەوانەشە لە هەندێك بواردا مافەكانی ژنان لەو وڵاتانەدا زیاتر بێت لە مافەكانی پیاوان، بەڵام بەداخەوە لە كۆمەڵگا سونەتیەكاندا، یاساكان لەسەر بنەمای دین و مەزهەب دارێژراون كە لە زۆر بواردە دژیاتی هەیە لەگەڵ یاساكانی مافی مرۆڤ. دیاردەی توندوتیژی دژبە ژنان پیوەندی نیە بە كومەڵگایەكی تایبەت، واتە دەسەلاتی سیاسی یان كومەلایەتیەكی تایبەت، بەڵكوو لەهەمو كومەڵگایەكی مروڤایەتیدا بەرچاودەكەوێت.


ئێران ٢٤ تۆن ئۆرانیۆمی لە ماوەی بەرجامدا پیتاندووە - Mehr News Agency\n28 tîrmehê 2019 - 17:29\nNews Code 27641\nسەرۆکی ڕێکخراوەی وزەی ئەتۆمی:\nئێران ٢٤ تۆن ئۆرانیۆمی لە ماوەی بەرجامدا پیتاندووە\nسەرۆکی ڕێکخراوی وزەی ئەتۆمی لە دانیشتنی فراکسیۆنی سەربەخۆیان ڕایگەیاند کە ئێران لە پاش بەرجام نەک ٣٠٠ کیلۆ ئۆرانیۆم، بەڵکوو ٢٤ تۆن ئۆرانیۆمی پیتاندووە.\nبە ڕاپۆرتی ئاژانسی هەواڵی مێهر، عەلی ئەکبەر ساڵحی سەرۆکی ڕێکخراوی وزەی ئەتۆمی لەو دانیشتنە بە ئاماژە بە ڕوانگەی سیاسی و ئایدیالۆژی و کشانەوەی ئێران لە میحوەری رۆژئاوایی لە پاش شۆڕش، گرینگترین هۆکاری ناکۆکیی رۆژئاوا لە گەڵ ئێرانە، وتی: کێشەی ئەوان لە بابەتی وزەی ئەتۆمی و ناڤۆکی نییە، بەڵکوو ئەوە بیانوویانە و بە گشتی ئەگەر ئێران پرسی ناڤۆکیش وەلاوە بنێت، دیسان کێشەی رۆژئاوا لە گەڵ ئێران چارەسەر نابێت.\nسالحی بیری هێنایەوە کە پیشەسازیی ناڤۆکی بە هۆی دەستەبەر کردنی وزەی ئەرخەیان، تایبەت بە بەرەکانی داهاتوو و سەردەمی کۆتایی سووتەمەنی فوسیلییە، وتیشی: پشکی وزەی ناڤۆکی لە کۆی وزەی وڵات بە پێێ لێکدانەوە جۆراوجۆرەکان ئەنجام دەدرێ و پشکێکی بەرچاوە. هەر هەزار میگاڤات کارەبای ناڤۆکی، دەبێتە هۆی دەستپێوەگرتنی ١١ ملیۆن بەرمیلی لە سووتەمەنییە فوسیلییەکان و کەمبوونەوەی ئاستی بڵاوبوونەوەی ٧ ملیۆن تۆن گازی پیسکەرەوەی هەوا.\nسەرۆکی ڕێکخراوی وزەی ئەتۆمی لە درێژەدا ڕاپۆرتێکی لە پێشکەوتنەکانی وڵات لە بوارگەلی جۆراوجۆری ناڤۆکیی وەک پێگەیشتن و هەڵکەندن، نەخۆشخانەگەلی یۆن دەرمانی، نەخۆشخانەگەلی ناڤۆکی، پیتاندن و بەرهەم هێنان و گەشيی ماشینگەلی پێشکەوتە ئاراستە کرد و ڕاشیگەیاند: ئێران لە پاش بەرجام نەک ٣٠٠ کیلۆ ئۆرانیۆم، بەڵکوو ٢٤ تۆن ئۆرانیۆمی پیتاندووە. هەر وزەخانەیەکی هەزار تۆنی فوسیلی، گازی پیسکەرەوەی فوسیلی بەرهەم دەهێنێت و بەو پێیە دەبێ بەرەو وزەگەلی پاک، جێگرەوە و ناڤۆکی هەنگاو بنێین.


ئه‌مجاره‌يان ڕۆژهه‌ڵاتى ناوه‌ڕاست! - یونس حه‌مه‌د\n3/12/2018 - 17:12\nئه‌مجاره‌يان ڕۆژهه‌ڵاتى ناوه‌ڕاست!\nبێ ده‌نگبوونى ئه‌مريكا و ڕۆژئاوا له هه‌ڵسووكه‌وته‌كانى ئێران له نزيكبوونه‌وه له هيلالى شيعى زياتر له پرسيارێك ده‌ورژنێت\nكۆتايى هه‌شتاكانى سه‌ده‌ى بيسته‌م ديوارى به‌رلين له‌لايه‌ن ئه‌ڵمانيه‌كان ڕووخێنرا ، دواتر ديواره گه‌وره‌كه‌ى يه‌كێتى سۆڤيه‌ت بووه پازده كۆمار و له‌يه‌ك هه‌ڵوه‌شاندرا ، دواى ئه‌مانه به‌ماوه‌يه‌ك كێشه گه‌يشته ووڵاتانى به‌لكان ، يوگۆسلافيا هه‌ڵوه‌شايه‌وه چه‌ندين ووڵات سه‌ربه‌خۆيان ده‌سته‌به‌ركرد ، ئه‌گه‌رچی سه‌ره‌تاكه‌ى هه‌ندێك خوێناوى بوو تيايدا سه‌ربيا نكۆڵى له‌وه ده‌كرد كه نابێت يوگۆسلاڤيا دووچارى هه‌ڵوه‌شاندن بێت ، تا ئه‌وكاته‌ى هێزى ناتۆ له كۆتايى نه‌وه‌ته‌كاندا به‌تووندى به‌ربه‌چی سه‌ربياى دايه‌وه..\nڕۆژهه‌ڵاتى نێوه‌ڕاست ناوچه‌يه‌كى دژوارى جيهانه هه‌ر له دواى لكاندنى چـه‌ند ووڵاتێك ودابه‌شكردنى چه‌ندين وڵاتى ديكه به‌و ناوچه‌يه له ئه‌ده‌بياتى سياسيدا نه‌وه‌ك جوگرافى ناوى لێنراوه ڕۆژهه‌ڵاتى ناوه‌ڕاست ، ناكۆكى له‌و ناوچه‌يه‌دا هه‌ر له‌سه‌ره‌تادا تاوه‌كو ئه‌مڕۆ بێ ڕاوه‌ستان درێژه‌ى هه‌يه، جالێره‌دا پرسى كورد پشكى شێرى به‌ركه‌وتووه!، هه‌روه‌ها دواتر ئاڵۆزييه‌كانى فه‌له‌ستين و ئيسڕائيل سه‌رى هه‌ڵدا ئه‌ويش سه‌ركێشه‌كه‌ى زێده‌تر كرد كه به ململانێى عه‌ره‌ب ئيسڕائيل ناسراوه ..\nله كۆتايى هه‌شتاكانى سه‌ده‌ى بيسته‌مدا سيسته‌مى پاشايه‌تى له ئێران به كۆتاهات و سيسته‌مێكى ديكه‌ى چاوه‌ڕواننكراو شوێنى گرته‌وه به كۆمارى ئيسلامى ئێران ناسێندرا ، هه‌ر له‌سه‌ره‌تادا ئێران به گرتنى بارمه‌ته ئه‌مريكيه‌كان له‌لايه‌ن ئه‌مريكا و ڕۆژئاوا دووچارى ئابڵووقه‌و گه‌ماروودان بۆوه ، ئه‌گه‌ر چى تاڕاده‌يه‌ك ئابڵووقه كاريگه‌رى ئه‌وتۆى نه‌بوو ، چونكه له‌بنه‌ڕه‌تدا گه‌مارۆدانه‌كه به لاوازى ده‌بينرا هه‌ر بۆيه كاريگه‌رييه‌كان له‌ئاستى نه‌مانى ئۆكۆنۆمى و برسێتى نه‌بوو ئه‌وه‌ش هۆكارى مانه‌وه و به‌رده‌وامبوونی ڕژێم و سيسته‌مه‌كه‌ى ئێران بوو..\nدواى كه‌وتنى ڕژێمى(به‌عس) له 2003، ئێران به مه‌زه‌نده‌ى خۆى براوه‌ى يه‌كه‌مى نه‌مانى سيسته‌مى عه‌ره‌بى كه به (عرووبه) زياتر ده‌ناسرێت له به‌غدا بووه ، پاڵپشتى له شيعه به پله يه‌ك و ڕووخانى ململانێكاره مێژوويى وكلاسيكه‌كه‌ى له به‌غدا واى كرد ئێران واهه‌ست بكات ده‌بێت زياتر ده‌وڵه‌تى به‌ناو عێڕاق له‌به‌ر چاوى ئه‌مريكيه‌كان كه زۆرترين قوربانى و زيانيان له نه‌مانى ڕژێم پێگه‌یشت كۆنتڕۆڵ بكات ، تا گه‌يشته ئه‌وه‌ى له 16ى ئۆكتۆبه‌رى 2017 دا به پاڵپشتى گڕووپێكى خيانه‌تكارى كورد و حه‌شدى شه‌عبى كه له بنه‌ڕه‌تدا سه‌ر به ئێرانن شارى كه‌ركووك داگير بكات.\nبێ ده‌نگبوونى ئه‌مريكا و ڕۆژئاوا له هه‌ڵسووكه‌وته‌كانى ئێران له نزيكبوونه‌وه له هيلالى شيعى زياتر له پرسيارێك ده‌ورژنێت ، به‌وه‌ى ڕێگا خۆشكردن به‌م شێوه ئاشكرايه بۆ ئێران كه ده‌ستێوه‌ردان له به‌غدا و به‌يرووت ، شام و سه‌نعا و چه‌ند پايته‌خت وناوچه‌يه‌ك ده‌كات ، به‌پێى سه‌رچاوه سياسى و ديپلۆماسييه‌كان ئه‌وه‌ى له ناوچه‌كه‌دا به واتاى ڕۆژهه‌ڵاتى ناوه‌ڕاست ڕوو ده‌دات به‌ره‌و نه‌مانى سيسته‌مى كۆن هه‌نگأو ده‌نێت و هاتنه كايه‌وه‌ى سيسته‌مێكى نوێ بۆ ناوچه‌كه وه‌ك چۆن پێشتر له يه‌كێتى سۆڤيه‌تى پێشوو و ئه‌ڵمانیاو به‌لكان ڕووياندا ئه‌مجاره‌يان ڕۆژهه‌ڵاتى ناوه‌ڕاست ده‌گرێته‌وه و نه‌خشه‌ى وڵاتان دووباره ڕێك ده‌خرێنه‌وه ،\nسه‌ردانى بنيامين ناتينياهۆ بۆ ناوچه‌ى كه‌نداو كه هه‌ندێك وڵات به ئاشكرا پێشوازى لێكرد وه‌ك عومان و هه‌ندێكى ديكه به نهێنى!، هه‌روه‌ها سه‌ردانى سه‌رۆك بارزانى بۆ به‌غدا و كه‌نداو هێماى ئه‌وه نيشان ده‌دات كه به‌ڵێ گۆڕانكارى به‌ڕێوه‌يه ، ئه‌م گۆڕانكارييانه‌ش به‌كه‌س و لايه‌ن و وڵاتێك ڕاناگيرى ، به‌ڵكو پێوويستيه‌كى مێژوويى و ئه‌خلاقى يه ، به هۆكارى ئه‌وه‌ى ئاشتى له ڕۆژهه‌ڵاتى ناوه‌ڕاست واتا ئاشتى له‌سه‌رتاسه‌رى جيهاندا.


https://1baiser.com دادگای بڕۆکسل ڕه‌تی کرده‌وه پەکەکە بخاته لیستی تیرۆرەوە |\nHome ڕاپۆرت دادگای بڕۆکسل ڕه‌تی کرده‌وه پەکەکە بخاته لیستی تیرۆرەوە\nوه‌زاره‌تی ناوخۆی وڵاته‌که‌ی داوای کردبوو\nسەرەتای ئەم هەفتەیە دادگای تێهەڵچوونەوەی بڕۆکسلی پایتەخی بەلجیکا داوایەکی وەزارەتی ناوخۆی وڵاتەکەی هەڵوەشاندەوە کە داوای کردبوو پەکەکە بە تیرۆریست بناسێندرێت، و ٣٥ کەسایەتیی ئەو حزبەش کە لە بەلجیکا و وڵاتانی تری ئەورووپین دەستگیر بکات.\nدادگای بڕۆكسل ڕایگەیاندووە، یاسای ڕووبه‌ڕووبوونه‌وه‌ی تیرۆری وڵاتەکەی به‌سه‌ر پەکەکەدا جێبه‌جێ ناكرێت، له‌به‌ر ئه‌وه‌ی ڕێكخراوه‌کە به پێی یاسای نێوده‌وڵه‌تی لایه‌نی ناكۆكییه و په‌یوه‌ندیی به یاسای نێوده‌وڵه‌تییه‌وه هه‌یه.\nئاکام سۆیلەمەس، پارێزەری پەکەکە لە دۆسیەکە بە «ئاژانس»ی وت: «ئێمە لە دادگا ئەوەمان ڕوون کردەوە کە ئەم سکاڵایە نایاساییە و لەگەڵ یاسای تیرۆری بەلجیکا ناگونجێت، چونکە مەسەله‌که پەیوەندیی بە بەجلیکاوە نییە، بەڵکوو پەیوەندی بە تورکیاوە هەیە».\nسۆیلەمەس ئاماژەی بەوەش کرد، بە دادوەریان وتووە کە یاسای تیرۆری بەلجیکا به‌سه‌ر هێزێكی چه‌كدار جێبه‌جێ ناكرێت كه له چوارچێوه‌ی ناكۆكیدا بێت ئه‌وه‌ش به پێی یاسای نێوده‌وڵه‌تی، ڕوونیشی دەکاتەوە کە ئه‌مه ناكۆكییه له نێوان كورد و توركیا، چونکە په‌كه‌كه بۆ به‌رگریله‌خۆكردن چه‌كی هه‌ڵگرتووه دژی پاكتاوكردن.\nساڵی ٢٠١٠ پۆلیسی بڕۆكسل هەڵیانکوتایە سەر باره‌گای ڕێكخراوه كوردییه‌كانی نزیک لە پەکەکە و نووسینگه‌ی ته‌له‌فیزیۆنێكی كوردی، هاوکات ژماره‌یه‌ك ئه‌ندامی كۆنگره‌ی نه‌ته‌وه‌یی كورد «كه‌نه‌كه«یان ده‌ستگیر كرد، دواتر سكاڵایه‌ك له دادگا له بڕۆكسل لە دژی پەکەکە تۆمار کراو داواكاری گشتیی بڕۆكسل ٤٥ كه‌سی تۆمه‌تبار كرد به هاوكاریکردنی په‌كه‌كه و بانگه‌شه‌كردن بۆ ئه‌و ڕێكخراوه.\nئادەم جیهان چالاکوانی سیاسیی کورد کە لە بڕۆکسل نیشتەجێیە، یەکێک بوو لەوانەی دەستگیر کرابوو بە «ئاژانس»ی ڕاگەیاند، سەد پەرلەمانتاری پەرلەمانی ئەورووپا داوایەکیان پێشکەشی پەرلەمان کردووە بۆ ئەوەی پەکەکە لە لیستی تیرۆر دەربهێنرێت.\nئەو چالاکوانە ڕوونیشی کردەوە، کە هەموو گرووپەکانی ناو پەرلەمانی ئەورووپا بە چەپ و سۆسیالیست و سۆیال دیموکرات و کرستیان دیموکرات لەگەڵ چەند گرووپێکی تر واژۆیان لەسەر ئەو داواکارییە کردووە کە پەکەکە لە لیستی تیرۆر دەربهێنرێت.\nئەنجوومەنی دادگای ئەورووپا هەموو شەش مانگ جارێک «لیستی تیرۆر» تازە دەکاتەوە لە ١٥ی تشرینی دووەمی ٢٠١٨ ناوی پەکەکەی لەو لیستەدا دەرکرد، ئەوە لە کاتێکدا ئەنجوومەنەکە لە ساڵی ٢٠٠١ەوە پەکەکەی خستووەتە ناو لیستی تیرۆرەوە.\nپێشتر قەرەیلان و دوران کاڵکان بە نوێنەرایەتیی دەستەی بەڕێوەبەریی پەکەکە لە ١ی ئایاری ٢٠١٤دا لە دادگای ئەورووپا سکاڵایان تۆمار کردبوو، کە ناوی پەکەکە لە لیستی تیرۆر دەربهێنرێت دوای ٤ ساڵ لە هەوڵدانی چڕ دادگای ئەورووپا لە مانگی نیسانی ئەمساڵدا دانیشتنێکی لەسەر ئەو سکاڵایەی پەکەکە ئەنجام دا و دواجار ناوی پەکەکەی لە لیستەکەدا دەرهێنا.\nئه‌نجوومه‌نی پارلەمانتارانی کۆنسه‌ی ئه‌ورووپا، ئه‌و زاراوه‌یه‌ی تیرۆری گۆڕی و پەکەکەی به «چالاکوان» ناو برد، په‌رله‌مانی ئه‌ورووپاش ئێستا خه‌ریکی گفتوگۆیه بۆ دۆزینه‌وه‌ی چاره‌سه‌رییه‌ک بۆ لابردنی پەکەکە له لیستی تیرۆری یه‌کێتیی ئه‌ورووپا.


دوكان.. ئاماده‌كاری بۆ گه‌شتیاران ده‌كرێت\nقائیمقامی قه‌زای دوكان رایده‌گه‌یه‌نێت، هه‌موو ئاماده‌كارییه‌ك ده‌كه‌ن له‌پێناو سه‌لامه‌تی گه‌شتیاران و هاووڵاتیاندا ..\nسیروان سه‌رحه‌د قائیمقامی قه‌زای دوكان رایگه‌یاند، دوابه‌دوای كۆبونه‌وه‌ی لیژنه‌ی ئه‌منی قه‌زای دوكان، به‌مه‌به‌ستی ئاماده‌كاری بۆ جه‌ژنی قوربان و ڕۆژانی دوای چه‌ند بڕیارێك و چه‌ند ڕێنماییه‌ك ، له‌پێناو سه‌لامه‌تی گه‌شتیاران و ڕه‌خساندنی كه‌شێكی گه‌شتیاری ده‌ركران.\nوتیشی: ئه‌مڕۆ لیژنه‌ی پشكنینی گه‌شت و گوزاری دوكان ، هه‌ڵسان به پشكنین و جێگیر كردنی چه‌ندین تابلۆ كه ژماره‌ی چه‌ند لاینێكی په‌یوه‌ندیداری له‌سه‌ر دانراوه تا گه‌شتیاران و خاوه‌ن پڕۆژه‌كان له‌هه‌ر حاڵه‌ت یاخود ڕوداوێك لایه‌نی په‌یوه‌ندیدار ئاگادر بكه‌نه‌وه .\nجێی باسه ئه‌و بڕیارو ڕێنماییانه‌ی له‌چه‌ند ڕۆژی ڕابردودا بڕیاریان له‌سه‌ردرا تا ڕۆژانی جه‌ژن جێبه‌جێ ده‌كرێن .\nهه‌روه‌ها لیژنه‌ی ئه‌منی قه‌زای دوكان و شاره‌وانی و گه‌شت و گوزارو ته‌ندروستی دوكان له یه‌كه‌م ڕۆژی جه‌ژن و ڕۆژانی دوایش له حاڵه‌تی ئاماده باشیدا ده‌بن، له‌پێناو كه‌شێكی گه‌شتیاری گرنگ بۆ ئه‌و گه‌شتیارانه‌ی ڕوو له ناوچه‌ی گه‌شتیاری دوكان ده‌كه‌ن .\nلای خۆشیه‌وه سیروان سه‌رحه‌د قائیمقامی دوكان ڕایگه‌یاند: ته‌واوی لیژنه‌كان ، به‌پاڵپشتی ته‌واوه كاره‌كانیان رایده‌كه‌ن و داواشیكرد ته‌واوی خاوه‌ن پڕۆژه گشتیاری و خاوه‌ن به‌له‌مه‌كان ڕێنماییاكان وه‌ك خۆی جیبه‌جێ به‌كه‌ن و سه‌رپێچی نه‌كه‌ن، له‌پێناو سه‌لامه‌تی گشتیارانداو داواشیكرد : گه‌شتیارانیش پابه‌ندی ڕێنماییه گه‌شتیارییه‌كان بن و پاك و خاوێنی ناوچه گه‌شتیارییه‌كان بپارێزن .\nPUKmedia راگه‌یاندنی قائیمقامییه‌تی قه‌زای دوكان


قەیرانی ئاو دەمانڕوخێنێ!\nوردە وردە لەو مەترسییە گەورە و ترسناكە نزیك دەبینەوە (عێراق و هەرێمی كوردستان) كە بێ پلانی و خەمساردیی خۆمان خوڵقاندوویەتی و وەك هەمیشە دەبێ خەڵكی كوردستان باجەكەی بدات!\nئەگەر قەیرانی دارایی لە چوار ساڵی ڕابردوودا بیانوو بوبێت بەدەست حكومەتی هەرێمی كوردستانەوە، خۆ پێش ئەوە هیچ قەیرانێكی داراییمان نەبوو، داهاتێكی ئێجگار زەبەلاحیش دەهاتە خەزێنەی گشتی، دەیتوانی چەندین پرۆژەی ئاودێریی و بەنداوی ستراتیژی و گەورەی دروست بكردایە.\nئێستا كە گەیشتووینەتە ڕۆخی مەترسییە حەقیقییە گەورەكە، كە پەیوەندی بە ژیانی تاك بەتاكی خەڵكەوە هەیە، هەقوایە حكومەتی هەرێم بەجدی بێتە سەرخەت و بەنداوی گەورە و ستراتیژیی بۆ ئەو ڕووبار و ئاوانە دروست بكات كە دێنە هەرێم تا ئاوی پێویست گلبداتەوە و گەلەكەی خۆی لە مەترسی و شەڕ و هەڕەشەی كەمبونەوەی ئاو بپارێزێت، كە لەئایندەدا ئەم ناوچەیە دەگرێتەوە.\nپێویستە دەسەڵاتداران لە گەورەیی قەبارەی ئەو هەڕەشەیە تێبگەن، بۆ ئێستا زۆر گرنگە هەرچەندی تێدەچێت دەست بە دروستكردنی بەنداوی بێخمە بكرێت، لە پاڵیشیدا پلانی ورد و بەپەلە دابنرێت تا بەنداوێك بۆ ئاوی زێی بچووك دروست بكرێت.\nئەركی حكومەت بۆ ئێستا لەم دوو هەنگاوەدا چڕ بكرێتەوە، دڵنیام تا ئایندەیەكی دوور مەترسی كەمئاوی و بە بیابانبوونی خاكی هەرێمی كوردستان لە خاك و خەڵكی خۆی دووربخاتەوە.\nبیریشمان نەچێ ئەركی خەڵك لە ئەرك و بەرپرسیارێتی حكومەت سوكتر و كەمتر نییە، هاووڵاتیانیش كەمتەرخەمن لە دەستگرتن بە ئاوەوە و ڕۆژانە بڕێكی ئاو بەفیڕۆ دەدرێت ئەویش لەڕێگەی زیاد بەكارهێنانی ئاو و لێدانی هەزاران بیر كە بەشێكی ئێجگار زۆریان بە نایاسایی لێدراون.\nئەم قۆناغە سەخت و هەستیارە، مامەڵەی دروست و زانستیانە و حەكیمانەی دەوێت، خەڵك و حكومەت بۆ ئەم مەبەستە ئەگەر هاوكاری یەكتر نەبن كارەساتی ئاو دەخوڵقێت كە هەموولایەك دەگرێتەوە.\nئێمە ناكرێ و نابێ و ناگونجێ چاومان لە ڕەحمەتی وڵاتانی دراوسێ بێ تا ئاو نەگرنەوە، ئەوان بەرژەوەندی خۆیان و خەڵكی خۆیان لە پێش هەموو شتێكی ترەوە داناوە، ئەگەر ئێمەش وانەكەین، دەبینە قوربانی ئەم جەنگەی كە زەرەرمەندی سەرەتا و كۆتایی تەنها خاك و خەڵكی هەرێمی كوردستانە!\n*وەزیری پێشووی كشتوكاڵ و سەرچاوەكانی ئاو


یه‌كه‌م وێنه‌ی ڕوونی كه‌شتیی تایتانیك له بنی ده‌ریادا\nوێنە رونەکەی کەشتیی تایتانیک\nهێشتا چیرۆكی نقومبونی كه‌شتیی تایتانیك سه‌ری زۆرێك له پسپۆڕان و شاره‌زایانی سوڕمانددوه، به‌مدواییه‌ش یه‌كه‌مین وێنه‌ی پاشماوه‌ی كه‌شتییه‌كه له‌بنی ده‌ریادا به‌ڕوونی بڵاوكرایه‌وه کە لە "واقعی گریمانەییەوە" نزیکە.\nبۆ زانینی هه‌موو شتێك ده‌رباره‌ی كه‌شتیی تایتانیك كه به گه‌وره‌ترین كه‌شتیی گه‌شتیاری داده‌نرا، كۆمپانیایه‌ك به‌ناوی Atlantic Productions بڕیاریداوه فیلمێكی به‌ڵگه‌نامه‌یی له‌سه‌ر كه‌شتییه‌كه بڵاوبكاته‌وه و ته‌كنه‌لۆجیای ئاستی به‌رزی تێدا به‌كاربهێنێت.\nله فیلمه به‌ڵگه‌نامه‌ییه‌كه‌دا كۆمپانیای ناوبراو هه‌وڵی ئه‌وه‌ی داوه وێنه‌یه‌كی تایتانیكی ده‌ست بكه‌وێت كه زۆر له "واقعی گریمانەییه‌وه" نزیك بێت تا بزانێت له راستیدا چی به‌سه‌ر ئه‌و كه‌شتییه زه‌به‌لاحه هاتووه.\nله‌چوارچێوه‌ی كاركردن له فیلمه به‌ڵگه‌نامه‌ییه‌كه‌دا، كۆمپانیاكه بۆیه‌كه‌مجار چه‌ند وێنه‌یه‌كی زۆر روونی داروپه‌ردوی كه‌شتیی تایتانیكی بڵاوكرده‌وه و زانیایان و پسپۆڕانیش به وێنه‌كه سه‌ریان سوڕما.\nتایتانیک کەشتیەکی ھەڵمی گەورەبوو کە لە 14ی نیسانی 1912دا، لە کاتی گه‌شتکردن لە بەندەری ساوتھمتۆن، لە به‌ریتانیاوه بۆ شاری نیۆیۆرک لە ئەمریکا، لە ئاکامی بەرکەتن بە به‌سته‌ڵه‌كێكی سەرئاو کەوتووی نێو دەریا، كه‌شتیه‌كه نقوم بوو و لە ئاکامدا نزیکەی ھەزار و 725 کەس گیانیانلەدەستدا.\n15 هه‌زار کرێکار و ئەندازیار له‌دروستكردنی كه‌شتییه‌كه‌دا بەشداربوونه و له‌و سه‌رده‌مه‌دا بە گەورەترین کەشتی دادەنرا، كێشی تایتانیك 52 ھەزار و 310 تۆن بووه و درێژییەکەی 265 مه‌تر و بەرزییەکەشی 28 مه‌تر بوو.\nتایتانیک سێ بزوێنه‌ری گەورەی ھەبوو کە دەیانتوانی خێرایی کەشتیەکە لە یه‌ك كاتژمێردا بگەیەننە 43 کیلۆمه‌تر، لە دروستکردنی کەشتیەکەدا باشترین ته‌كنه‌لۆجیای ئه‌و سەردەمه و ھەموو رێوشوێنێکی پێویستی دژی نقومبوون لە بەرچاو گیرابوو.\nكاتژمێر 11:40 خوله‌كی شەوی 14ی نیسانی 1912، نیگابانی کەشتیەکە ڕایگەیاند کە به‌سته‌ڵه‌كێك لە پێش کەشتیەکەوە لەسەر سەر دەریا دێتە بەرچاو، پێش ئه‌وه‌ش تایتانیک لە کەشتیەکانی دەوروبەریەوە پەیامی بۆ ھاتبوو کە ئەو شوێنە مەترسیدارە و پڕە لە پارچەسەھۆڵی کێوئاسا.\nخودی دەزگای ئیمینی تایتانیکیش چەندجار هۆشداریی به تاقمی ڕێبەریی کەشتیەکە دابوو لە مەترسیی کێوە سەھۆلینەکانی سەر رێگا و دەوروبەر ئاگادار کردبوەوە، بەڵام وادیارە ئەو ئاگادارکردنەوانە بە جدی نەگیرابوون.\nپاش ئەوەی نیگابانه‌كه ھاواردەکات کە کێوە بەفرێکی گەورە لە پێش کەشتیەکەوەیە، دەستبەجێ لە ژووری کاپتنی کەشتیەکەوە فەرمان دەدرێت تا تایتانیک بەرەو لای چەپ بڕوا تا بەر به‌سته‌ڵه‌كه‌كه نەکەوێت، دوای تێپەربونی 35 چرکە بەسەر فه‌رمانه‌كه‌ی کاپیتاندا، ھیچ شتێك روی نه‌دا و کەشتیەکە ھەروا بە خێرایی 40 کیلۆمیتر لە كاتژمێرێكدا بەرەو به‌سته‌ڵه‌كێكی گەورەی چەند میلیۆن تۆنی دەڕۆیشت. پاش تێپەڕینی 37 چرکە کەشتیەکە دەستی بە سوڕان بەرەو لای چەپ کرد و بە قەراغیدا تێپەرێ.\nکاپتن پێی وابوو تایتانیک لە مەترسیەکە نەجاتی بووە. لە پڕ دەنگێکی گەورە لە لای چەپی کەشتیەکە کە خورپە و ترسی خستە دڵی کاپیتان و ھەموو مەلەوانەکان بەرزبوەوە و وتی: "بەڵی تایتانیک به‌ر کێوە سەھۆڵینەکە کەوت"، کاپتن ئیسمیت، کە کاپتنی سه‌ره‌كیی بوو، لە گەڵ ئەو دەنگە بەرزە لە خەو ڕاپەڕی و پرسی چی قەڵماوە؟ پێیان وت کە تایتانیک بەر کێوی سەھۆڵین کەوتوە، مەلەوانەکان وتیان ھەموو بزوێنه‌ره‌كانیان خامۆش کردووه، بەمجۆرە خێڕایی کەشتیەکە کەم کەم ھاتە خوار و سەرەنجام وەستا.\nکاپتن پرسی دەرگاکان داخراون؟ وەڵام درایەوە کە ھەموو دەرگاکان داخراون، تۆماس ئیندرۆز، کە دیزاینەری تایتانیک بوو، بۆخۆی یەکێک بوو لە تاقمی فەرماندەیی تایتانیک، کاپیتان ئیسمیت، وتی بەشەکانی 1،2،3،4،5 پڕبوون لە ئاو. ئەوە واتای چی؟ تۆماس بە ڕەنگێکی ھەڵبزڕکاو وتی ئەوە مانای وایە تایتانیک خەریکە نقوم دەبێت، كاپتن پێی وت: ئاخر ئەتۆ دەتوت تایتانیک ھەرگیز نقوم نابێت؟\nئه‌ویش له وه‌ڵامدا وتی: "بەڵێ من وتم ئەگەر بەشەکانی یەکەم و دووەم و سێھەم پڕ بن لە ئاو نقوم نابێت و تەنانەت ئەگەر بەشی چوارەمیشی پڕ بێت." ئه‌وه‌ش وایكرد كه دواجار كه‌شتییه‌كه نقوم بێت.


رێگاي ئێوه خۆڕھه ڵاتي ناوين » چارەنووسی شارەوانییەکانی هەدەپە\nلە هەڵبژاردنی شارەوانیەکانی ٣١ی ئازاری ساڵی ٢٠١٩دا پارتی دیموکراتی گەلان (هەدەپە) توانیبووی ٦٥ شارەوانی پارێزگا و شار و ناحیەکانی کوردستانی تورکیا.\nبە بڕیاری وەزارەتی ناوخۆی تورکیا شارەوانیەکانی شاری ئیغدر، سێرت و ناوچەی کورتالان، مسرج و هاوێلی هەدەپە لە کوردستانی تورکیا دەستیانبەسەرداگیرا و هاوسەرۆکی شارەوانیەکان دەستگیرکران و لە جێگەیان قەیوم دانران کە ژمارەیەک بەرێوەبەر و قایمقامی حکومەتن.\nحکومەتی تورکیا لە مانگی ئازاریشدا دەستی بە ئۆپەڕاسیۆنێک لەدژی هاوسەرۆکی شارەوانیەکانی کوردستانی تورکیا کردبوو و دەست بەسەر ژمارەیەک شارەوانی تردا گرت لە ناوچەکانی ئەرگەنی، گێل، لیجە، سلیڤان و گۆرویماکی سەر بە پارێزگای ئامەد.\nدواتر ئۆپەڕاسیۆنەکە هەموو کوردستانی تورکیای گرتەوە و قۆناغ بە قۆناغ لە هەموو پارێزگاکان هاوسەرۆکی شارەوانیەکان دەستگیرکران و دەست بەسەر شارەوانیەکاندا گیرا و لەم دۆخەی ڤایرۆسی کۆرۆنادا حکومەت وازی لەو سیاسەتە نەهێناوە و بەردەوامە لەسەر دەستگیرکردنی هاوسەرۆکی شارەوانیەکان.\nحکومەتی تورکیا بەتۆمەتی هاوکاری کردن لەگەڵ گرووپێکی تێرۆریستی (پەکەکە) و یا خود ئەندامبوون لە گرووپە و بە کارکردن بۆ پەکەکە و تێکدانی ئاسایشی نەتەوەیی تورکیا لەساڵی ٢٠١٦ هاوسەرۆکی شارەوانیەکان دەستگیر و لەسەر کار لادا و لە کۆی ٦٥ شارەوانی لە ئێستادا بە تەنها ١٢ شارەوانی بەدەست هەدەپەوە ماون و ٢١ هاوسەرۆکی شارەوانی پیاو و ٨ هاوسەرۆکی شارەوانی ژن لە ئێستادا لە زینداندان و ئەوانەی تریش دوورخراونەتەوە.\nبرچسب ها : پەکەکە , تێرۆریست , دەستگیر , شارەوانی , هەدەپە)


وەزارەتی ناوخۆ چۆنیەتیی خۆبەدەستەوەدانی دالیا مەحموود موسلیمی ئاشكرا كرد - رۆژنامه‌ی خه‌بات\nوەزارەتی ناوخۆ چۆنیەتیی خۆبەدەستەوەدانی دالیا مەحموود موسلیمی ئاشكرا كرد\nلە روونكردنەوەی وەزارەتی ناوخۆ ھاتووە: “دەربارەی ئەو تۆمەتانەی کە گوایا کەسێک بە ناوی ( دالیا مەحمود موسلیم ) لە هەرێمی کوردستانەوە رادەستی تورکیا کراوەتەوە. بە پێویستی دەزانین رای گشتی ئاگادار بکەینەوە کە ئەم هەواڵە هیچ بنەمایەکی نییە، بەڵکو هەوڵێکی چەواشەکارانەیە بۆ داپۆشینی راستیی بابەتەكە”.\nدەقی راگەیەندراوی وەزارەتی ناوخۆ:..\nبابه‌تی پێشوو ڕۆژنامه‌ی خه‌بات 20-07-2020 ژماره 5975\nبابه‌تی دواتر مەرجی تایبەتی سریل فەتاح بۆ دوێت كردن چییە؟ … سریل فەتاح: هەوڵ دەدەم نمونەیەكی جوان و باشی كەسایەتی ژن بم


چاپێکی نوێی توحفەی موزەفەرییە\n25/2/2020 09:12 AM\nتوحفەی موزەفەرییە ئەو كتێبە گرنگەی كە پێویستە هەموو نووسەرێك بیخوێنێتەوە، بەتایبەت ئەدیبەكان، ئەم كتێبە لە نووسینی ئوسکارمان و شاعیری ناودار و بلیمەتی ئەدەبی كوردی مامۆستا هێمن موکریانی وەریگێڕاوەتە سەر زمانی كوردی، جا بەو كوردییە شیرین و جوان و رەوانەی، ئەم كتێبە چەند جار چاپكراوەتەوە، و سەرچاوەی ئیلهام و رۆشنبیریی گەلێك نووسەر و رۆشنبیری كورد بووە. ئەم چاپە جوان و رێك و پێكەشیان لە بڵاوكراوەكانی دەزگای مادیارە. توحفەی موزەفەرییە توحفەی ئەدەبیاتی زارەكی كوردە.\nئەدەبی زارەکی ئاوێتەی ئەفسانە و ڕاستییە؛ وەک ژیان خۆی. بە درێژایی زەمەن گۆڕانی بەسەردا هاتووە، لە ناوچەی جیاواز بە شێوازی جیاواز گێڕدراوەتەوە، ئەکتەرەکانی لە بەستێن و ناوچەی جیاواز ڕۆڵی جیاوازیان گێڕاوە، ئەمانە گشتیان لە چوارچێوەی نەستی کۆمەڵگادا خۆیان نواندۆتەوەو مانایان بەخشیوە بە ئێستاکە؛ لە ژێر سێبەری ڕابردوو. ڕەنگە چیرۆک و بەیتەکان، حەیرانەکان ده‌سکردی تاکە کەسانێک نەبن، بەڵام ئەوە نەستی کۆمەڵگا بووە له‌ناو ئەم بەیت و چیرۆکە نەریتیانەدا خۆی دەرخستوە و بووە بە کۆگای ڕابردوو. ئاوێتەبوونی ئەم بەیت و چیڕۆکانە لە گەڵ راستینەی کۆمەڵگا و دیرۆک، لە گەڵ ئەفسانە و لەگەڵ خولیاو ویستەکانی مرۆڤ، ناسنامەیەکی خوڵقاندووە. هەر بۆیەش مرۆڤ بە درێژایی زەمەن بە هۆی گێڕانەوەی بەیت و چیڕۆکەکان وەشوێن خەونەکانی کەوتووە یان لە ڕێگای گێڕانەوەی چیرۆکەکان عەوداڵی گەیشتن بە خێر و چاکەی خۆی وەک تاک یان کۆمەڵگا بووە. سه‌باره‌ت به داهاتوو هیوای خوڵقاندووە یان نەهامەتییەکانی باسکردووە. ئەمانە گشتیان وەڵامی پرسیارێکن؛ کام چیرۆک و حه‌کایه‌ت، کام گێڕانەوەیە من ئه‌توانم خۆمی تیا بدۆزمه‌وه؟ ئاخۆ بڵێی بەیت و چیرۆکەکانی مەم و زین، لاس و خەز\nئەدەبی زارەکی ئاوێتەی ئەفسانە و ڕاستییە؛ وەک ژیان خۆی. بە درێژایی زەمەن گۆڕانی بەسەردا هاتووە، لە ناوچەی جیاواز بە شێوازی جیاواز گێڕدراوەتەوە، ئەکتەرەکانی لە بەستێن و ناوچەی جیاواز ڕۆڵی جیاوازیان گێڕاوە، ئەمانە گشتیان لە چوارچێوەی نەستی کۆمەڵگادا خۆیان نواندۆتەوەو مانایان بەخشیوە بە ئێستاکە؛ لە ژێر سێبەری ڕابردوو. ڕەنگە چیرۆک و بەیتەکان، حەیرانەکان ده‌سکردی تاکە کەسانێک نەبن، بەڵام ئەوە نەستی کۆمەڵگا بووە له‌ناو ئەم بەیت و چیرۆکە نەریتیانەدا خۆی دەرخستوە و بووە بە کۆگای ڕابردوو. ئاوێتەبوونی ئەم بەیت و چیڕۆکانە لە گەڵ راستینەی کۆمەڵگا و دیرۆک، لە گەڵ ئەفسانە و لەگەڵ خولیاو ویستەکانی مرۆڤ، ناسنامەیەکی خوڵقاندووە. هەر بۆیەش مرۆڤ بە درێژایی زەمەن بە هۆی گێڕانەوەی بەیت و چیڕۆکەکان وەشوێن خەونەکانی کەوتووە یان لە ڕێگای گێڕانەوەی چیرۆکەکان عەوداڵی گەیشتن بە خێر و چاکەی خۆی وەک تاک یان کۆمەڵگا بووە. سه‌باره‌ت به داهاتوو هیوای خوڵقاندووە یان نەهامەتییەکانی باسکردووە. ئەمانە گشتیان وەڵامی پرسیارێکن؛ کام چیرۆک و حه‌کایه‌ت، کام گێڕانەوەیە من ئه‌توانم خۆمی تیا بدۆزمه‌وه؟ ئاخۆ بڵێی بەیت و چیرۆکەکانی مەم و زین، لاس و خەزاڵ، برایمۆک، قەڵای دمدم ئێستاکەش ئاوێنەی باڵا نوێنی نواندنەوەی نەستی کۆمەڵگای ئێمە بن؟


📅 10-06-2020 - هیدایەت عەبدوڵڵاپوور لەسێدارەدرا ڕاکەوت و ڕووداو\n📅 کاتوو تۆمارکەردەی May 1 2020 2:55PM\n👁 ئی بابەتە 102,673 جارێ وینیان\nباکووری کوردستان - سەربازی تورکیا لە ناوچەی لیجەی [ زیاتەر... 👁] ✖ ✖ 22 0 ✔ 99% ✍ هـ.ب. 1-5-2020 14:55:51\n📝 بانگەوازی کۆنگرەی نەتەوەکانی ئێرانی فێدراڵ بۆ ڕزگاربوونی هیدایەت عەبدوڵڵاپوور لە سێدارە بەڵگەنامێ\n📅 کاتوو تۆمارکەردەی Jan 30 2018 1:09PM\n👁 ئی بابەتە 2,260 جارێ وینیان\nخەڵکی خەباتکار هێزە ئازادیخوازەکان و داکۆکیکارانی [ زیاتەر... 👁] ✖ ✖ ✖ 0 2 ✔ 99% ✍ س.ئـ. 30-1-2018 13:09:22\n📝 راگەیاندراوی کەنەکە بۆ ئیدانەکردنی لەسێدارەدانی هیدایەت عەبدوڵاپوور بەڵگەنامێ\n📅 کاتوو تۆمارکەردەی Jun 27 2020 9:51AM\n👁 ئی بابەتە 591 جارێ وینیان\nرژێمی ئێران لە سیاسەتی سێدارە بەردەوامە رژێمی ئێر [ زیاتەر... 👁] ✖ ✖ 0 2 ✔ 99% ✍ ب.ج. 27-6-2020 9:51:09\n✌ هیدایەت عەبدوڵڵاپوور شەھیدێ\n📅 کاتوو تۆمارکەردەی Jan 19 2018 10:18AM\n👁 ئی بابەتە 5,343 جارێ وینیان\nهیدایەت عەبدوڵڵاپوور لە مانگی رێبەندانی ساڵی 1396ی [ زیاتەر... 👁] ✖ ✖ 2 7 ✔ 99% ✍ س.ئـ. 19-1-2018 10:18:02\n| کاتوو وەشکەردەیو لاپەڕەی: 7,862 چرکە!


وه‌رزشى خانمانى كوردستان له چ ره‌وشێكدایه | تۆڕی هەواڵی سلێمانی\nHome›وەرزش›ناوخۆیی›وه‌رزشى خانمانى كوردستان له چ ره‌وشێكدایه\nوه‌رزشى خانمان له چ ره‌وشێكدایه، ئایا روو له‌خراپییه یان به‌ره‌وپێشچووه، بایه‌خى ده‌زگا و یانه و یه‌كێتییه وه‌رزشییه‌كان چى بووه، هۆكاره‌كان چین و كێ لێى به‌رپرسیاره، پێشنیاز و بیرۆكه و چاره‌سه‌ر چیه تا وه‌رزشى خانمان له‌چوارچێوه‌یه‌كى داخراودا به‌چه‌قبه‌ستوویی نه‌مێنێته‌وه، بۆ وه‌رگرتنه‌وه‌ى وه‌ڵامه‌كان و ده‌ستنیشان كردنى هۆكاره‌كان و چاره‌سه‌ره‌كانى، تۆڕى هه‌واڵى سلێمانى (SNN SPORT)، راوبۆچوونى چوار خانمه وه‌رزشكارى كاراى بوارى وه‌رزشى خانمانی وه‌رگرت و ئه‌وانیش به‌مشێوه‌یه له‌هۆكار و چاره‌سه‌ركردنى ئه‌م پرسه دوان:-\n“كێشه‌كانى وه‌رزشى كچان و ژنان له‌ئێستادا گه‌لێك زۆرن”\n*د.كه‌ژاڵ كاكه‌حه‌مه/ سه‌رۆكى یانه‌ى وه‌رزشى ئافرۆده‌یت:” ئه‌وه‌ى ده‌گوزه‌رێ سه‌ربارى قه‌یرانى دارایی و برسێتى و ئه‌و نه‌هامه‌تیانه‌ى ئێستا به‌سه‌ر میلله‌ته‌كه‌ماندا هاتووه، وه‌رزشیش یه‌كێكه له‌و سێكته‌رانه‌ى كه زیانى به‌ركه‌وتووه و په‌راوێزخراوه و كه‌مترین بایه‌خیشى پێدراوه، بۆیه پێویسته له‌سه‌رجه‌م بواره‌كانى تردا گرنگى به‌بوارى وه‌رزش و به‌تایبه‌تیش وه‌رزشى كچان بدرێ، كێشه‌كانى وه‌رزشى كچان و ژنان له‌ئێستادا گه‌لێك زۆرن، ئه‌و كێشانه‌ش ئاشكرایه كه زۆربه‌یان له‌نه‌بوونى بودجه دایه كه خۆى له‌دابینكردنى سه‌رجه‌م پێداویستییه‌كان له‌یاریگا و هۆڵ و مه‌له‌وانه‌گه و كه‌لوپه‌ل و زۆر شتى تریش ده‌بینێته‌وه، ئه‌مانه‌ش ساده‌ترین مافى وه‌رزشكارانه و ئێمه نه‌ماتوانیوه بۆیان دابین بكه‌ین، بۆ ئه‌وه‌ى وه‌رزشى كچان و ژنان به‌ره‌وپێش ببرێ، پێشنیاز ده‌كه‌م په‌رله‌مان هه‌وڵبدا وه‌رزش به‌یاسایی و به‌نیشتمانى بكات، پێویسته حكومه‌ت له‌فه‌لسه‌فه‌ى وه‌رزش تێبگات و بۆى بخرێته‌سه‌ر رێڕه‌وى راستى خۆى و پلانى بۆى هه‌بێت، وه‌رزش له‌لایه‌نى دارایی و كارگێڕى چاودێرى هه‌بێت، چونكه ئێمه قه‌یرانى به‌ڕێوه‌بردنمان له‌هه‌رێمدا هه‌یه، هه‌روه‌ها لابردنى هه‌ژموونى حزب به‌سه‌ر وه‌رزش كه ئه‌وه بووەته كێشه‌یه‌كى زۆر گه‌وره و كه‌سى شیاو له‌شوێنى شیاو دانانرێت، گرنگى به‌یاریزانانى تازه‌پێگیشتووه بدرێ، چونكه ئه‌وان سه‌رمایه‌ى وه‌رزشن، به‌تایبه‌تى كچانى تازه‌پێگه‌یشتوو، قوتابخانه‌ى وه‌رزشى و ئۆڵۆمپى هه‌بێت وه‌ك سه‌رجه‌م وڵاتان و ئه‌وان به‌هره‌مه‌ندان پێبگه‌یه‌نن به‌تایبه‌ت كچانى به‌هره‌مه‌ند، ئه‌مه‌ش ده‌بێته سه‌رمایه‌كى ترى گرنگ بۆ بوارى وه‌رزش، دروستكردنى كۆمه‌ڵگه‌ى وه‌رزشى مۆدێرن بۆ وه‌رزش تا هه‌مووان سودى لێوه‌ربگرن”.\n“وه‌رزش به‌شێوه‌یه‌كى گشتى روو له‌خراپیه و پشكى گه‌وره‌ش به‌ر وه‌رزشى خانمان كه‌وتووه”\n*هاوینه عه‌بدولڕه‌حمان/ ئه‌ندامى ده‌سته‌ى كارگێڕی یانه‌ى وه‌رزشى ئافره‌تانى هه‌ولێر:” سه‌باره‌ت به‌بوارى وه‌رزش به‌شێوه‌یه‌كى گشتى روو له‌خراپییه و پشكى گه‌وره‌ش به‌ر وه‌رزشى خانمان كه‌وتووه، پێش شه‌ڕى داعش وه‌رزش به‌گشتى پڕبوو له‌جوڵه و چالاكى و وه‌رزشى كچانیش زۆر باشبوو، تیپه‌كان زۆربوون و ركابه‌ریی هه‌بوو، به‌ڵام له‌وكاته‌وه تائێستا وه‌رزش رۆژ به‌ڕۆژ به‌ره‌و دواوه و خراپى ده‌ڕوا، هۆكاره‌كانیش زۆرن له‌ساڵى 2014ه‌وه به‌هۆى شه‌رى داعشه‌وه ئابوورى هه‌رێم كاریگه‌رى زۆرى له‌سه‌ر وه‌رزش دروستكرد و زۆربه‌ى یانه‌كان ئه‌و بڕه پاره‌یه‌یان نه‌ما كه له‌حكومه‌ت وه‌ریان ده‌گرت، له‌لایه‌نى دارایی بارودۆخیان خراپ بوو، ژێرخانیشیان نه‌بوو، له‌دواین هه‌ڵبژاردنى ده‌سته‌ى كارگێڕى یانه‌كانیشدا زۆرینه‌یان شوێن و پێگه‌ى خانمه ئه‌ندامه‌كانیان به‌پیاوان پڕكرده‌وه، لیژنه‌ى ئۆڵۆمپى و یه‌كێتییه وه‌رزشییه‌كانى سه‌ر به‌لیژنه‌كه ئه‌وانیش به‌هه‌مان شێوه زۆرینه‌یان ئه‌ندامى خانمیان تێدا نه‌ما و نوسینگه‌ى ئافره‌تانى لیژنه‌كه‌ش نه‌سه‌رۆك و ئه‌ندام و نه‌ناویشى ماوه، ئه‌وانه‌ش هه‌مووى كاریگه‌رى هه‌بووه له‌سه‌ر خراپى ره‌وشى وه‌رزشى هه‌رێمى كوردستان و چاره‌سه‌ریش ئه‌وه‌یه هه‌رهیچ نه‌بێت وه‌رزش بگه‌ڕێته‌وه ئه‌و دۆخه باشه‌ى كه له‌پێش ساڵى 2014 تێیدابوو”.\n“پێویسته كار له‌سه‌ر هۆكاره‌كانى دواكه‌وتنى وه‌رزشى خانمان بكرێت”\n*شاناز عه‌لى/ سه‌رپه‌رشتیارى فێرگه‌ى تۆپى پێى كچانى رانیه:” له‌ئێستادا به‌ڕێژه‌یه‌كى باش كچانى وه‌رزشكار بوونیان هه‌یه و به‌رده‌وامیش رێژه‌یان له‌زیادبوونه، نموونه‌شم بۆ ئه‌وه به‌به‌راورد به‌ساڵانى رابردوو رێژه‌یه‌كى باش كچان و خانمان ده‌بینین كه روو له‌بوارى وه‌رزش ده‌كه‌ن چ ئه‌وانه‌ى ساڵانه له‌زانكۆ و په‌یمانگاكان ده‌خوێنن و له‌كاتى خوێندن و پاش ده‌رچوونیان درێژه به‌وه‌رزشه‌كه‌یان ده‌ده‌ن یاخود ئه‌وانه‌ى له‌یانه‌كانن، به‌ڵام یانه‌كانى كوردستان زۆرینه‌یان چالاكییه‌كانی خۆیان له‌یارى تۆپى پێى كوڕاندا چڕكردووه‌ته‌وه و كه‌مته‌رخه‌من له‌دروستكردنى تیپه‌كانى كچان و گرنگى و بایه‌خیان بۆ په‌ره‌پێدانى وه‌رزشى كچان وه‌ك پێویست نیه، بۆیه پێویسته له‌سه‌ر لایه‌نه په‌یوه‌ندیداره‌كان ئه‌وه بچه‌سپێنن كه‌یانه‌كان له‌ده‌سته‌ى كارگێڕیدا ئه‌ندامێكى خانمیان هه‌بێت له‌گه‌ڵ تیپه‌كانى كچان تا وه‌رزشى كچان و خانمان پێشبكه‌وێت، هه‌روه‌ها له‌لایه‌ن یه‌كێتییه وه‌رزشییه‌كانیشه‌وه گرنگییه‌كى ئه‌وتۆ به‌چالاكیى وه‌رزشى خانمان نادرێت و وه‌ك خۆمان ده‌بینین ته‌نها یه‌كێتى تۆپى پێى كوردستان ساڵانه خولى فوتساڵ بۆ تیپه‌كانى كچان ده‌كاته‌وه و یه‌كێتیه‌كانى تر هیچ شتێكیان دیار نیه، بۆیه سه‌ره‌نجام ده‌گه‌ینه ئه‌وه‌ى كه هۆكاره‌كان زیاتر له‌لایه‌نى كارگێڕى و پاشان دارایی خۆیان ده‌بیننه‌وه و چاره‌سه‌ریش ئه‌وه‌یه تا وه‌رزشى خانمان به‌رده‌وامى هه‌بێت و ئیفلیج نه‌بێ پێویسته كار له‌سه‌ر هۆكاره‌كانى دواكه‌وتنى وه‌رزشى خانمان بكرێت، ئه‌ویش به‌سازادنى كۆڕ و سیمینار تا په‌نجه بخرێته سه‌ر كه‌موكوڕییه‌كان و ده‌ستنیشانیان بكه‌ین و پاشان بۆ لایه‌نه په‌یوه‌ندیداره‌كان به‌رزبكرێته‌وه و ئه‌وانیش كارى له‌سه‌ربكه‌ن و چاره‌سه‌رى پێویستى بۆ بدۆزنه‌وه و وه‌رزش به‌گشتى و وه‌رزشى خانمان له‌و چه‌قبه‌ستووییه رزگاربكه‌ن”.\n“به‌داخه‌وه له‌كوردستاندا كه‌مترین هاوكارى و پشتگیرى وه‌رزشى كچان ده‌كرێت”\n*ژوان عادل/ مامۆستاى په‌یمانگاى وه‌رزشى كۆیه:” ره‌وشى وه‌رزشى كچان به‌گشتى له‌چاو ساڵانى پێشوو به‌ره‌و پێشچوونى به‌خۆوه بینیوه، پێشكه‌وتنى ئاستى رۆشنبیرى كۆمه‌ڵگا و كرانه‌وه‌ى به‌ڕووى جیهاندا تاڕاده‌یه‌ك یارمه‌تى ده‌ربووه كه وه‌رزشى كچان زیاتر پێش بكه‌وێ، به‌ڵام له‌ئاستێكى زۆر به‌رزدانیه، ئه‌ویش به‌هۆى قه‌یرانه‌كانى ئه‌م چه‌ند ساڵانه‌ى دواییه‌وه، وه‌ك ده‌بینین چه‌ندین كچه وه‌رزشكارى به‌توانامان هه‌یه له‌سه‌ر ئاستى هه‌ڵبژارده‌كانى عیراقدا یارى ده‌كه‌ن، به‌ڵام ئه‌وه‌ى ده‌بینرێ زۆربه‌ى ده‌ستكه‌وته‌كانیان به‌هه‌وڵ و تواناى خۆیان و خانه‌واده‌كانیان بووه و وه‌ك پێویست هاوكارى نه‌كراون و ئاوڕیان لێ نه‌دراوه‌ته‌وه، به‌داخه‌وه له‌كوردستاندا كه‌مترین هاوكارى و پشتگیرى وه‌رزشى كچان ده‌كرێت، هۆكاره‌كانیش به‌پله‌ى یه‌كه‌م ده‌زگا وه‌رزشییه‌كانن و به‌شێكى كه‌میشى ده‌كه‌وێته ئه‌ستۆى یانه‌كان، ده‌توانم بڵێم هۆكارى سه‌ره‌كى به‌ره‌پێش نه‌چوونى وه‌رزش له‌كوردستاندا ده‌گه‌رێته‌وه بۆ نه‌بوونى پلان و پشتگیرى و بودجه‌ى تایبه‌ت بۆ بواره‌كه، پێشنیازى من بۆ زیاتر به‌ره‌وپێشبردنى وه‌رزشى كچان ئه‌وه‌یه كه حكومه‌تى هه‌رێم به‌هاوكارى كه‌سانى ئه‌كادیمى و پسپۆڕى بوارى وه‌رزش، پلانێكى تۆكمه دابڕێژێ ، هه‌روه‌ها بودجه‌یه‌كى جێگیر و بڕیارلێدراو بۆ بوارى وه‌رزش و به‌تایبه‌تى وه‌رزشى خانمان ته‌رخان بكات، هه‌روه‌ها گرنگی به‌یانه وه‌رزشییه‌كان بدات و ئه‌وانیش بیر له‌دروستكردنى قوتابخانه بۆ پێگه‌یاندنى یاریزانان به‌تایبه‌تى كچان بكه‌نه‌وه، تاوه‌كو بنه‌مایه‌كى وه‌رزشى باش بۆ پێشكه‌وتنى زیاترى وه‌رزشى كچان دروست بێت”.


قایمقامی شەنگال: خەڵك لەئاوارەییشدا بەشداری ریفراندۆم دەكەن - Kirkuknow\nقایمقامی شەنگال: خەڵك لەئاوارەییشدا بەشداری ریفراندۆم دەكەن\nمەحما خەلیل، قایمقامی قەزای شەنگال دەڵێت ناوچەكەیان بەشداری ریفراندۆم دەكات‌و ئەو هاوڵاتییانەی لە ئاوارەییدا ماونەتەوە لە كەمپەكان دەنگ دەدەن، داواش لە حەشدی شەعبی دەكات ناوچەكانیان چۆڵبكاتەوە‌و رەتیشیدەكاتەوە ئەو هێزە، بتوانن فشار لەسەر دانیشتوانی سنورەكە دروستبكەن.\nناوبراو لە چاوپێكەوتنێكدا لەگەڵ (كەركوك ناو)، ئاماژە بە چەندین دۆسیە‌و پرسی تایبەت بە قەزای شەنگال (بەدووری 120 لە رۆژئاوای موسڵ) دەكات لە نێویاندا ریفراندۆمی هەرێمی كوردستان كە بڕیارە ئەیلولی ئەمساڵ لە هەرێم‌و ناوچەكانی جێناكۆك ئەنجامبدرێت.\nكەركوك ناو: بڕیارە ریفراندۆمی هەرێم ناوچەكانی جێناكۆكیش بگرێتەوە، ئامادەكاری چی كراوە بۆ پرۆسەكە لە شەنگال؟\nمەحما خەلیل: تائێستا هیچ ئامادەكارییەك نەكراوەو چاوەڕوانی كۆمسیۆنی باڵای سەربەخۆی هەڵبژاردنین بۆ داڕشتنی پلانی لۆجیستی، بەڵام ئەمە نابێتە گرفت چونكە خەڵكی ناوچەكە شارەزاییان لەپڕۆسەی هەڵبژاردن هەیە.\nكەركوك ناو: لە 450 هەزار خەڵكی ئێزیدی شەنگال نزیكەی 50 هەزار گەڕاونەتەوە، لەناوچەیەكی چۆڵ‌و جێ ململانێ چۆن ریفراندۆم ئەنجامدەدرێت؟\nمەحما خەلیل: خەڵكی شەنگال ئیمانی بەهێزی بەریفراندۆم هەیە، بۆیە نەگەڕانەوەیان نابێتە بەربەست‌و مافێكی دەستوورییە لەهەر كوێیەك دەنگ بدەن، دەتوانن لەناو كەمپەكانیشدا دەنگ بدەن.\nخەڵكی شەنگال، گەیشتوونەتە قەناعەت بۆ رزگاربوونیان لەدەست بەغداو شۆفێنیەتی عەرەبی بەگڕوتینەوە بەشداری ریفراندۆم دەكەن بۆ دەستنیشانكردنی چارەنووسی خۆیان، لەمەشدا حەشدی شەعبی‌و پەكەكە ناتوانن رێگری بكەن.\nكەركوك ناو: بۆ بەشداری شەنگال‌و ناوچەكانی دیكە دەبێت ئەنجومەنی قەزاكە بڕیاری بەشداری بدات لە ریفراندۆم، تائێستا ئەوەكراوە؟\nمەحما خەلیل: بێگومان پێویست بەوە دەكات ئەنجومەنی قەزا بڕیار بدات، بەدڵنیاییەوە لەماوەیەكی نزیكی داهاتوو ئەو بڕیارە دەدرێت.\nكەركوك ناو: پێویست بە رەزامەندی ئەنجومەنی پارێزگای نەینەوا ناكات؟\nمەحما خەلیل: نەخێر پێویست ناكات، بەگوێرەی دەستوور شەنگال بەشێكە لەناوچەی ماددەی 140، ئەوان مافی خۆیان هەیە بەگوێرەی قانون‌و دەستوور چارەنووسی خۆیان دەستنیشان بكەن.\nكەركوك ناو: لەماوەی رابردوودا چەندین رووداوی كوشتن‌و كوشتاری نەناسراو لەناوچەكەدا رویداوە، هیچ سەرەداوێك لەوبارەیەوە دەستكەوتوون؟\nمەحما خەلیل: ئەو پرسە پەرەی سەندووە، خەریكە دەبێتە دیاردەو رۆژانە خەڵك دەكوژرێن، بێگومان هەبوونی سێ هێزی جیاواز لەیەك ناوچەدا گرفت‌و كێشەی تێدەكەوێت، دەرفەت دەداتە ئەوانەش كە كاتی خۆی كێشە لەنێوانیاندا هەبووە، بۆیە لەدیدی ئێمە چارەسەری ئەو پرسە دەبێت بە رادەستكردنەوەی تەواوی ئەو ناوچانە بێت بەئیدارەی شارەكە، بۆ ئەوەش چەندینجار داوامان لەهێزەكانی سەر بەپەكەكەو حەشدی شەعبی كردووە بەڵام هێشتا گوێیان لێ نەگرتووین.\nكەركوك ناو: هاتنی حەشدی شەعبی بەفشارو مەترسی نازانن بۆ سەر ئەنجامدانی ریفراندۆم؟\nمەحما خەلیل: كەس ناتوانێ فشار بكات، حەشدی شەعبی بەگوێرەی قانونێك بووەتە حەشد، بەڵام ئەو ناوچەیە بەگوێرەی ماددەیەكی دەستووری كە گەورەترە لەقانون بڕیار لەمافی چارەی خۆیان دەدەن.\nكەركوك ناو: بەڵام حەشدی شەعبی لەبەشێكی زۆری باشووری شەنگال جێگیرن؟\nمەحما خەلیل: ئەو ناوچانە خەڵكەكەی ئاوارەن‌و لەكەمپەكان نیشتەجێن.\nكەركوك ناو: ئەی لەڕووی ئیدارییەوە كێشەی بۆ دروستنەكردوون؟\nمەحما خەلیل: بێگومان كێشەیان دروستكردووەو بەفەرمیش داوامان كردووە ئەو ناوچانە چۆڵ بكەن‌و رادەستی هێزی پێشمەرگەی بكەن، چونكە تاكۆتایی ناتوانن لەو ناوچەیە بمێننەوە.\nكەركوك ناو: دەوترێت پێشتر پێشمەرگە داوایكردوە ناوچەكانی باشوری شەنگال كۆنتڕڵبكاتەوە، بۆ ئەمریكاو هاوپەیمانان بەوە رازی نەبوون؟\nمەحما خەلیل: هۆیەكەی نازانم… بەڵام پەیمانێك لەنێوان پێشمەرگەو حكومەتی عێراق هەبوو كە ئۆپراسیۆنێكی هاوبەش ئەنجامبدەن، پێشمەرگە ناوچەكانی كوردی رزگار بكات‌و سوپای عێراقیش بچێتە قەزای بەعاج‌و قەیرەوان، بەڵام حكومەتی عێراق لەو پەیمانە پاشگەز بوەوەو بێ پرسی پێشمەرگە حەشدی شەعبی هێنایە ئەو ناوچەیە، ئەوەی بووە هۆی گۆڕینی پلانەكە نوێنەری عەرەبی ئەو ناوچانە بوون لەپەرلەمانی عێراق بەڕێككەوتنێك لەگەڵ حەشدی شەعبی بۆ رزگاركردنی هەندێك لەكەسانی خۆیان.\nكەركوك ناو: ئێوە پەیوەندیتان لەگەڵ حەشدی شەعبی هەیە؟\nمەحما خەلیل: سەرەتا پەیوەندیمان خۆش بوو، بەڵام ئێستا نیمانە.\nكەركوك ناو: پێتانوایە ئەو ئێزیدیانەی چوونەتە ناو حەشدی شەعبی كاریگەرییان لەسەر رای ئێزیدییەكان هەبێت؟\nمەحما خەلیل: نەخێر چونكە رای ئێزیدییەكان لای جڤاتی ئێزیدیانە كە زۆرینەی رەهای لەگەڵ ئەوەدان ناوچەكان بگەڕێنەوە سەر هەرێمی كوردستان، ئەوانەی چونەتە ریزی حەشدی شەعبی بەشێكیان بۆ گوزەرانی ژیانیانەو بەشێكیش بۆ گەڕانە بەدوای كەسوكاریان، بەڵام ژمارەیان زۆر كەمن.\nكەركوك ناو: لە شەنگال مەترسی شەڕی نێوان پێشمەرگەو حەشدی شەعبی هەیە؟\nمەحما خەلیل: لەكاتی نزیكدا بەدووری دەبینم، بەڵام ئەگەر ئەو شەڕە رووبدات نیشانەی پارچە پارچەبوونی عێراق دەبێت بەكردەوە، بۆیە پێویستە جارێكیتر مەرجەعی شیعەكان بڕیاری حەرامكردنی رشتنی خوێنی كوردان بدات وەك چۆن لە رابردوودا ئەو بڕیارەی داوە، جگە لەمەش ئەمریكاو هاوپەیمانان لەكاتی ئێستادا رێگەنادەن ئەو شەڕە رووبدات.


هاواری کوردستان لە گەرووی ئەحوازەوە ⋆\n4 مانگ ago دواڕۆژ\nماوەیەک بەسەر ئاخێز و ناڕەزایی دەربڕینی خەڵکی بەشی هەرەزۆری ناوچەی عەرەبنشینی ژێر دەسەڵاتی کۆماری ئیسلامیدا تێدەپەڕێ و ئاگری ناڕەزایی لە شوێنی دیکەی ناوچەی ژێردەسەڵاتی کۆماری ئیسلامیی ئێران دیسان هەڵگیرساوە. خەڵکی ئەو بەشە و نەتەوەی عەرەبیش وەکوو نەتەوە ژێردەستەکانی دیکەی یەخسیری دەسەڵاتی ڕەگەزپەرەست و دژە مرۆڤی کۆماری ئیسلامیی ئێران لە ژێر ستەمێکی دوو قاتدان. ئەو ناوچانەش وەکوو کوردستان خاوەنی نەوت و سەرچاوەی بەرینی سروشتی و بنەمایەکی باش بۆ ئاوەدان بوون و خۆشبژیویی خەڵکن بەڵام دەسەڵاتی ڕاسیستیی زاڵ کە لە ڕوانگەی نەتەوەی سەردەست و هەوڵ بۆ بە ئومەتی ئیسلامی کردنی خەڵک و سڕینەوەی شوناسی نەتەوەیی خەڵک دەدا و سیاسەتەکانی بە پێی لە دوو خوێندنەوەی ئێرانی یەک نەتەوە و ئوممەتی ئیسلامی دادەڕێژرێ وایکردووە کە ژیانی خەڵک و ژینگەی ئەو ناوچەیە بکەوێتە مەترسییەوە و مەسئەلەی ئاو ببێتە مەراخی گەورەی خەڵکێک کە تالابی شادگان و ڕووباری کاروون لە ناوچەکەیاندایە. ئاکامی ٤٣ ساڵ دەسەڵاتی کۆماری ئیسلامی بۆ گەلی عەرەبی ژێردەستی کە بەشی زۆری چاڵە نەوتەکانی ئێرانی تێدایە بێجگە لە ٨ ساڵ شەڕی ماڵوێرانکەر لەگەڵ حکوومەتی عێراق کە بەشی زۆری ناوچەی ئەحوازی تێدا کاول بوو و دوای تێپەڕبوونی ٣٣ ساڵ لە کۆتایی شەڕ هێشتا زۆر شوێن بە کاولی ماوەتەوە و ئاوەدان نەکراوە، هیچی دیکە نەبووە.\nئەو ناوچەیە کە گەورەترین ناوەندەکانی پاڵاوتنی نەوت و پێترۆشیمی تێدایە و ئابووریی نەوتیی حکوومەتی ئێران بە تەواوەتی پێوەی بەرستراوەتەوە یەکێک لە ناوچە هەژارەکانە و کرێکارانی ئەو ناوەندانە ساڵهایە بەدەستی زوڵمی دەسەڵاتداران و خاوەنکارانەوە دەناڵن.\nئەوەی ئەمڕۆ لەو ناوچانە ڕوو دەدەن پێویستی بە پشتیوانیی هەموو مرۆڤێکی ئازادی خواز و هەموو نەیارانی دیکتاتۆریی ڕاسیستیی ئاینیی کۆماری ئیسلامیی ئێرانە، مافی خەڵک بۆ ژیانێکی شیاو و سەردەمییانە جێگەی پشتیوانی و خەباتیان جێگەی ڕێزە.\nئەوەی ئەمڕۆ لە ناوچەی ئەحواز ڕوودەدا لە کوردستان مێژوویەکی دوورودرێژی هەیە، کوردستان لەبەر ئەوەی هەرگیز ملکەچی بێمافی و ستەم و چەوسانەوەی حکوومەتی ئیسلامیی نەبووە، ٤٣ ساڵە بە گوللە و زیندان و ئیعدام و بێبەشیی ئابووری وەڵامی دەدرێتەوە. ئەوە دەردی هاوبەشی نەتەوە ژێردەستەکانی لە ئێرانی ژێردەسەڵاتی کۆماری ئیسلامیدایە. دیارە ناوەرۆکی بزووتنەوەی کوردستان لە بەر مێژوویەکی درێژی خەبات و خۆڕاگری تایبەتمەندیی خۆی هەیە و لەبەر بوونی ڕەوتێکی بەهێزی و خاوەن مێژووی چەپ و سێکۆلار لە کۆمەڵگای کوردستان کە خاوەنی حیزب و بزووتنەوەی تایبەتیی خۆی بووە، ئاستێکی جیاواز لە داخوازی و داواکاریی تێدا بەرچاوە و نەک هەر خوازیاری نەمانی دەسەڵاتی دژە مرۆڤ و ڕاسیستیی کۆماری ئیسلامییە بەڵکوو چاوی لە داهاتوویەکی تەواو جیاواز و کۆمەڵگایەک بە سیستەم و بەڕێوەبەریەتیی جیاواز هەم لە فۆرم و هەم لە ناوەرۆکدا، بڕیوە.\nبزووتنەوە خەڵکی تێنووی ئاو و ئازادی لە ئەحواز دەبێ پشتیوانیی لێ بکرێ، با نەتەوەی عەرەب وەکوو نەتەوەی کورد بەتەنیا نەمێنێتەوە با داوای ئاو و ئازادی لەو ناوچەیە بە ڕەوا ببیندرێ و با هەمووان دیسان بۆیان دەرکەوێ کوردستان ٤٣ ساڵە بەتەنیا و بێپشتیوان دژی دڕندەترین دەسەڵاتی سەردەم ڕاوەستاوە.\nPrevious دەنگی سپی دەنگێکی ڕەش بوو\nNext کاک فواد،فوئادی سۆسیالیست، فوئادی خوازیاری فرە رەهەندی:\nکوردستان لە نێوان روانگەی شۆڕش و رێفۆرمخوازیدا\nهەوڵی چینی زەحمەتکێش بۆ هێنانەگۆڕی داخوازییەکانیان!\nھێرش و ھەڕەشەکانی کۆماری ئیسلامی گەورەیی بزووتنەوەی کورد دەردەخات\nسەدا و سیمایی ملی یان ئەشکەنجەگا\nسیاسەتی دەرەویی حاکمیەت؛ هۆکاری قەتیسی ئابووری ئێران


75 زیندانیكراوی چاكسازی گەورانی زركا لە شاری دهۆك ئازاد كران\n11/1/2018 - 18:35\nئازادكردنی زیندانیان بەردەوام دەبێت\nئێوارەی ئەمڕۆ پێنجشه‌ممه 75 زیندانی لە چاكسازی گەورانی دهۆك بە لێبوردنی گشتی ئازاد كران و بەرپرسی راگەیاندنی بەڕێوەبەرایەتیی چاكسازیەكەیش رایدەگەیەنێت، كە ئازادكردنی زیندانیان بەردەوام دەبێت.\nعیرفان بەرواری، بەرپرسی راگەیاندنی بەڕێوەبەرایەتی چاكسازیی گەورانی زركا لە شاری دهۆك رایگەیاند، ئێوارەی ئەمڕۆ پێنجشه‌ممه و بەپێی یاسای پەسەندكراوی لێبوردنی گشتی لە پەرلەمانی كوردستانەوە، 75 زیندانیكراوی چاكسازی گەورانی زركا لە شاری دهۆك ئازاد كران.\nزیاتر گوتی، پێداچوونەوەی زیاتر لەسەر دوسییەكانی زیندانی كراوان دەكرێت و بەم زووانە ئازادكردنى چەندان زیندانی تر لە چاكسازی گەورانی زركا لە شاری دهۆك بەردەوام دەبێت ، كە لیژنەیەكی لێبوردنی گشتی بۆى پێكهێنراوە.\nماوەی چەند رۆژی رابردوو پەرلەمانی كوردستانی یاسای لێبوردنی گشتی پەسەند كرد، كە لە 15 بڕگە پێكهاتبوون و بەشێك لە تاوانەكان سزاكانیان كەم كرایەوە، لەوانە سزای لە سێدارەدان بۆ زیندانی 15 ساڵ كەم كرایەوە، بەڵام تاوانەكانی تیرۆر و كوشتن و تاوانی شەرەف و هەندێك تاوانی تر لەو یاسایە بەدەركراون.


زایینی: ٠٨-١٠-٢٠١٤ - هەتاوی: ١٣٩٣/٠٧/١٦ - ١٥:٠٧ تاران\nکوردستان میدیا: حیزبی دێموکراتی کوردستانی ئێران و کۆمەڵەی شۆڕشگێڕی زەحمەتکێشانی کوردستانی ئێران سەبارەت بە دۆخی نالەباری کۆبانێ بەیاننامەیەکی هاوبەشیان بڵاو کردەوە.\nهەروەك ئاگادارن لە ماوەی رابردوودا تیرۆریستانی گرووپی ناسراو بە داعش هێرشێكی بەربڵاویان بۆ سەر شاری كۆبانێ‌دەست پێ‌كرد و لە ئاكامی ئەو هێرشەدا دەیان هەزار كەس لە ترسی كۆمكوژی تیرۆریستان ئاوارە بوون و ئێستا لە دۆخێكی ناهەمواردا ژیان بەسەر دەبەن و لە لایەكی دیكەوە لاوانی تێكۆشەر و هێزە خەباتگێڕەكانی نیشتەجێ‌لە كۆبانی لە بەرانبەر ئەم هێڕشە دڕندانەیە دەستیان داوەتە بەرگرییەكی ئازایانە‌و لە شەڕێكی نابەرانبەر دا بە كەمترین ئیمكانات دیفاع لە بەشێك لە خاک و خەڵكی كوردستان دەكەن .\nهاوكات لەگەڵ ئەوەی داوامان لە كۆمەڵگای جیهانی ئەوەیە كە بە خێرای بە هانای خەڵكی كۆبانێ‌وە بچن‌و هەر لەو پێوەندییەشدا داوا لە ئێوە خەڵكی ماف‌ویست و مافخوازی كوردستان دەكەین هەروەك لە رابردودا یار و یارمەتێدەری بەشەكانی كوردستان بوون لە كاتی لێقەوماندا، ئەمجارەش بە هەڵوێستێكی نەتەوەیی لە رێگای گونجاو ناڕەزایەتی خۆتان بەرامبەر بەو سەركوتە دەرببڕن و پشتیوانی لە داخوازی خەڵكی كۆبانێ‌بكەن.\nهاوكات پێویستە كوردانی تاراوگە بە ئەركی نەتەوەیی و نیشتمانی خۆیان هەڵسن و بە دەربڕینی ناڕەزایەتی بە شێوازی جۆراوجۆر‌و لەگەڵ دەربڕینی هاوپشتی خۆیان لە هەمانكاتدا پشتیوانیی كۆمەڵگای نێونەتەوەیش بۆ خەڵكی بێ‌تاوانی كۆبانێ‌دەستەبەر بكەن.\nلەم پێوەندییەدا نابێ‌لە بیر بكەن كە رێژیمی تیرۆریستی كۆماری ئیسلامی ئێران هیچ جیاوازییەكی لەگەڵ تیرۆریستانی داعش نیە و ساڵانێكی زۆرە كە خەڵكی كوردستان سەركوت دەكا و لەم قۆناغەدا دەیهەوێ‌بیر‌وڕای خەڵكی چەواشە بكە‌و وا بنوێنێ‌كە دۆستی كورد و دوژمنی تیرۆریستانی داعشە لە كاتێكدا درووست بوونی ئەم دۆخە بە هۆی دەستێوەردانەكانی كۆماری ئیسلامی لە سوریە و پشتیوانی كردنی لە رێژیمی ئەسەد و تیرۆریستانی دیكە لە ناوچەكەدا بوو، بۆیە دەبێ كۆماری ئیسلامیش هەروەک گرووپی داعش و تیرۆریستانی دیكە مەحكووم بكرێ.\nسەركەوتن بۆ گەلەكەمان و نەمان بۆ تیرۆریستان و تیرۆریستپەروەران


Kirkuk 140: الدكتور نجم الدين كريم . يحضر احتفالية الاسبوع الوطني للنزاهه في كركوك---پارێزگارى كه‌ركوك به‌شدارى ئاهه‌نگى هه‌فته‌ى ده‌ستپاكى نيشتيمانى ده‌كات\nالدكتور نجم الدين كريم . يحضر احتفالية الاسبوع الوطني للنزاهه في كركوك---پارێزگارى كه‌ركوك به‌شدارى ئاهه‌نگى هه‌فته‌ى ده‌ستپاكى نيشتيمانى ده‌كات\nيحضر احتفالية الاسبوع الوطني للنزاهه في كركوك\nحضر الدكتور نجم الدين كريم محافظ كركوك اليوم الاثنين 26/9/2016 الاحتفالية التي نظمها مكتب تحقيق كركوك التابع الى هيأة النزاهة والتي اقيمت على قاعة النشاط المدرسي بمناسبة اسبوع النزاهة الوطني للعام 2016 وتحت شعار / بأنتصاراتنا نقضي على الفساد والارهاب / والتي حضرها ممثل بعثة اليونامي في كركوك ومنظمة الهجره الدولية ومسؤولون بالدوائر الخدمية والامنية .\nوفي كلمة لسيادته بارك محافظ كركوك لهيئة النزاهه اسبوعها الوطني ..وعد عملها ضروري جدافي محاربة الفساده وتقوية المؤسسات الرسمية .\nداعيا الى اهمية العمل في محاربة الفساد والفاسدين بعيدا عن التحيز والانتماءات الحزبية والطائفية والقومية لحسم القضايا والارتكاز الى المهنية بالعمل..واشار الى اهمية ازالة كل هذه المظاهر التي تعيق عمل القضاء لما لها من اثر كبير في انجاح اعمال الهيئات الرقابة والتفتيشية والنزاهه .\nوشكر مدير مكتب تحقيقات كركوك دور محافظ كركوك والاداره والمؤسسات العامله لجهودها في انجاح عمل مكتبهم في كركوك وتحقيق النجاحات والتميز والتنسيق بين جميع المؤسسات لخدمة المواطن وتقوية عمل الدوائر الحكومية .\nكما وافتتح محافظ كركوك على هامش الاحتفال معرضا ضم عدد من اللوحات التي جاءت انسجاما مع اسبوع النزاهه الوطني .\nپارێزگارى كه‌ركوك به‌شدارى ئاهه‌نگى هه‌فته‌ى ده‌ستپاكى نيشتيمانى ده‌كات\nبه بۆنه‌ى هه‌فته‌ى نيشتيمانى ده‌ست پاكييه‌وه له 2016 دا ئه‌مڕۆ دووشه‌ممه 26-9-2016 دكتۆر (نه‌جمه‌دين كه‌ريم) پارێزگارى كه‌ركوك به‌شدارى ئاهه‌نگێكى كرد كه له لايه‌ن نوسينگه‌ى لێكۆڵينه‌وه‌ى كه‌ركوك ى سه‌ر به ده‌سته‌ى نه‌زاهه‌وه ساز كرابوو له ژێر ناونيشانى (به‌سه‌ركه‌تنه‌كانمان زاڵ ده‌بين به‌سه‌ر گه‌نده‌ڵى و تيرۆردا) له هۆڵى چالاكييه‌كانى خوێندنگاكاندا به ئاماده بوونى نوێنه‌رى يۆنامى له كه‌ركوك و ڕێكخراوى كۆچى نێوده‌وڵه‌تى و چه‌ندين به‌رپرسى فه‌رمانگه خزمه‌تگوزارى و ئه‌منييه‌كانه‌وه به‌ڕێوه‌چوو .\nله وته‌يه‌كيدا پارێزگارى كه‌ركوك پيرۆزبايى هه‌فته‌ى نيشتيمانى له ده‌سته‌ى نه‌ز‌اهه كرد و كاره‌كانيانى به‌رز نرخاند له پێناو به‌ڕه‌نگاربونه‌وه‌ى گه‌نده‌ڵى و به‌هێزكردنى دام و ده‌زگا حكومييه‌كان.\nدكتۆر (نه‌جمه‌دين كه‌ريم) جه‌ختيشى كرده‌وه له گرنگى شه‌ڕ دژ به گه‌نده‌ڵكاران و داواى كرد ئه‌و كاره دوور له لايه‌نگرى و كێشمه‌كێشى حزبى و تايفى و نه‌ته‌وه‌يى و كاركردن به شێوه‌يه‌كى پيشه‌ييانه ئه‌نجام بدرێت بۆ ديارى كردنى گه‌نده‌ڵكاران و داواى كرد ئه‌و به‌ربه‌ستانه لاببرێن كه به‌ربه‌ست بۆ ده‌زگاى دادوه‌رى دروست ده‌كه‌ن به‌هۆى ڕۆڵى به‌رچاوييه‌وه له سه‌رخستنى كاره‌كانى ده‌سته‌كانى چاودێرى و پشكنين و ده‌ستپاكييه‌وه.\nلاى خۆيه‌وه به‌ڕێوبه‌رى نوسينگه‌ى لێكۆڵينه‌وه‌ى كه‌ركوك ڕۆڵى ئيداره‌ى كه‌ركوك و پارێزگار و دام و ده‌زگاكانى به‌رز نرخاند له هاوكارى كردنى نوسينگه‌كه‌يان و گه‌يشتن به‌و ئه‌نجامانه‌ى به‌ده‌ستهاتوون له خزمه‌ت كردنى هاوڵاتيان و به‌هێز كردنى دام و ده‌زگاكان.\nله په‌راوێزى ئاهه‌نگه‌كه‌دا پارێزگارى كه‌ركوك پێشانگايه‌كى هونه‌رى كرده‌وه كه چه‌ندين تابلۆى تيادا نمايش كرابوو و گوزارشتيان له بۆنه‌كه ده‌كرد.


یادداشتێک لە سەر مرۆڤ و کۆمەڵناسی | Roji Kurd ڕۆژی کورد\nماڵەوە وتار و بابه‌ت یادداشتێک لە سەر مرۆڤ و کۆمەڵناسی\nیادداشتێک لە سەر مرۆڤ و کۆمەڵناسی\nمرۆڤ زۆر درەنگ ئاوری لە خۆی داوەتەوە و لە دوای حەول دان بۆ ناسین و دیتنەوەی جەوهەرە سروشتییەکان و پانتایی دەورووبەری خۆی وەک دوایین بابەت بۆ خوێندنەوەکانی، مەیل بە ناسینی خۆی هەڵیدەگرێ کە ئەوەش رەنگە قسەیەکی شیاو نەبێت. رەنگە باشتر ئەوە بێت کە بڵێن مرۆڤ لە ڕووی ئاکادێمی و زانستییەوە زۆر درەنگ کەوتە بەر خوێندنەوە، دەنا حەول بۆ ناسینی جەوهەرە و پەیوەندییە مرۆڤایەتییەکان مژارێکە کە لە کۆنەوە مرۆڤ ویستوویەتی بیانزانێ و تەنانەت مرۆڤ پێش لەوەی بیر لە سروشت و جێگای ژیانی خۆی بکاتەوە، بیری لە خۆی و هەڵس و کەوتەکانی کردۆتەوە. ئەگەر چی ئەو دۆخە زیاتر جێی تێڕامان و سەرنجی فیلسووفەکان، مێژوو نووسەکان، جوگڕافی زانەکان و سەفەر نامە نووسەکان بووە، لە کۆنترین چاند و فەرهەنگە مرۆڤایەتییەکان دا هەموو کات لە گەڵ ئەوە رووبەڕوو دەبینەوە کە مرۆڤ دەیهەوێ شوناسێک بۆخۆی بینێتەوە، مرۆڤ بە شوێن ئەوە دا دەگەڕێ خۆی ببینێتەوە، کە وابوو دەبێ لێکچوون و لێک نەچوونەکانی نێوان خۆی و مرۆڤەکانی دیکە ئاشکرا بکا.\nبە ڕامان لە سەر ئەو بابەتە و لە ڕێگای مکانیزمی(هەڵسەنگاندن) مرۆڤ خۆی لەوانەی دیکە جیا دەکاتەوە و دەبێتە خاوەن شوناس، ئەو جار لە رێگەی بیری جیابوونەوە کە لە مێشکی مرۆڤ دا بەرجەستە دەبێ دوو مژاری چاک و خراپ لە مێشکی دا دەخوێنێتەوە.\nدوو دونیای لە یەک جیا کراوە کە لە بیری مرۆڤ دا دوروست دەبێ وا دەکا مرۆڤ بوونی خۆی لە پەیوەندی لە گەڵ ئەو دوو جیهانە وەدەر بخا. لێرەدا مرۆڤ حەول دەدا خۆی بە لای دونیای چاکە دا بشکێنێتەوە. ئەوانی تر بە لای خراپە دا.\nلێرە دا مرۆڤ حەول دەدا پانتایی ژیان و دەورووبەری خۆی بە دەسەڵاتی خوداکان بزانێ، کە لە دەرەوەی ئە سنوورە شەیتانەکان فەرمانڕەوان، مرۆڤ لە سەرەتا دا نەیدەتوانی بابەت گەلێک وەک زۆربوونی مرۆڤەکان و جیاوازی کلتوورەکان لە مێشکی دا جێگیر بکا، هەر ئەوانەش بەستێنی ترس لە بێگانە و نەفرەتی رەگەزی و ئایینی و لە ئاکامدا شەڕ و داگیرکاری بە شوێن بە خۆیدا هێناوە، ئەوەش جێی سەرنجە کە شەڕ و داگیرکاری و کۆیلەداری مرۆڤی پاڵ پێوە ناوە کە زیاتر لە سەر مرۆڤایەتی ورد ببێتەوە. لە ئاکامدا بە دوای دیتنەوەی شوناسی خۆی لە ناو کۆمەڵ دا بەشەکانی دیکەی کۆمەڵگای ناسیوە و راستییەکەی زۆری بۆ خوێندنەوەی زیاتر بەرەوروو کراوەتەوە. تێڕامان لە مرۆڤ وەکوو زانست مێژوویەکی هەیە کە بۆ سەد و پەنجا ساڵ لەمەوبەر دەگەڕێتەوە، خەڵک ناسی، مرۆڤ ناسی، کۆمەڵناسی، دەتوانین بڵێن کە هەموویان لە زۆربەی شوێنەکانی گۆی زەوی هاوزادی یەکن.\nبەڵام بنەمای قووڵبوونەوەی ئەو زانستە دەتوانین لە دابەشکردنە سەرەتاییەکانیش دا بیدۆزینەوە کە خەڵک ناسی زیاتر لە سەر خەڵکانێک بوو کە لە دەرەوەی سنوورەکانی ئورووپا دا دەژیان، ئەویش ئەو کۆمەڵگایانە بە هۆی کلاسیک بوون و نەبوونی سیستمی حوکمڕانی کە تێیدا بە کار نەهاتبوو (جیا لە نموونە گەلێک کە بە هۆی سیاسەت و قازانجی داگیرکەران) پێشکەوتنێکی ئەوتۆی نەبوو. ئەورووپاییەکان زاراوەی خەڵک ناسی لە بنەمای (ethnos)ی یۆنانی کە بە واتای هۆزە کۆچەر و غەیرە شار نشینەکان و خەڵکە گەڕۆکەکان بوو، بە کەسانێک کە لە دەرەوەی بازنەی کۆمەڵگای خۆیان دابوون دەلکاند و زاراوەی کۆمەڵناسی (socio)شیان بۆ کۆمەڵگا و پێشەیی مۆدێڕنەکانی خۆیان بە کار دەهێنا، کە ئەو جیا کردنەوەش دەتوانین بڵێن لە گەڕان بە دوای شوناس و لێکدانەوەی ئەاوانی تر دا سەرچاوەی دەگرت.\nئەم دۆخە لە خۆی دا هەڵگری پەیامێکی نگەتیڤ بوو. بەڵام مرۆڤ ناسی (anthropology)کە لە مەکتەبە ئەمریکی و ئینگلیزییەکان دا بە کار دەهات، ئەو پەیامە نگەتیڤەی پێ نەبوو و بە هۆی ئەوە کە هاوبەشییەک لە مرۆڤ ناسی دا هەبوو زۆر بە زوویی لە کۆمەڵگا دا جێی خۆی کردەوە. مرۆڤ ناسی بە تەنیا باسی لە مرۆڤ دەکرد و بە پێناسەی ئەوەی کە لە کلتوورەکان و ژینگە جۆراوجۆرەکان دا دەژیا، بەڵام لە زۆربەی زۆری تایبەتمەندییەکانی خۆیدا، مانای مرۆڤ بوونی خۆی لە دەست نەدابوو.\nبەستێنی ئەو لێکدانەوەیە کاتێک هاتە کایەوە کە زۆربەی خوێندنەوەکانی خەڵک لە دوای شەڕی دووهەمی جیهانی بۆ دەرەوەی ئورووپا تەشەنەی کرد و خۆی گەیاندە تەواوی کۆمەڵگاکانی جیهان. لە لایەک داگیرکاری و کاریگەری ژیانی مۆدێڕن تەواوی کۆمەڵگای کۆن و کلاسیکەکانی خستە بەر گۆڕانکاری و مرۆڤناسی ئەمریکایی بازنەیەکی گەورەی ناسینی پێک دەهێنا، کە لە لایەک مرۆڤی وەک زیندەوەرێکی سروشتی و لە لایەکیش وەکوو بوونەوەرێکی فەرهەنگی لێک دەدایەوە، هەر بۆیە کۆمەڵناسی کەوتە بن رکێفی مرۆڤناسی کلتووری و لە راستیدا زاراوەی کۆمەڵناسی هەر لە بە کارهێنان دا خۆی لە شێوە فەرانسەوییە زانستییەکە دا دەدیتەوە. کە لە مەکتەبەکانی ئانگلۆساکسۆن دا بە کار دەهات.\nئەنجامی بەرچاو ئەوەیە کە مرۆڤناسی و واتە ناسینی مرۆڤێک و کۆمەڵناسی واتە ناسینی دەستەیەک مرۆڤ. کاتێک بە سەر لێکدانەوەی خەڵک ناسی و مرۆڤناسی دا تێپەڕ دەبین جیاوازییەکانی نێوان مرۆڤناسی و کۆمەڵناسی لە سەر ئەساسی شێواز و پانتایی حوکمڕانی دوو مەکتەب دیار دەکەوێت، رەنگە جیاوازییەکان ئەو پرسیارانەمان ڕووبەڕوو بکاتەوە زاڵبوونی فەرهەنگ بە سەر کۆمەڵگا دا یان زاڵبوونی کۆمەڵگا بە سەر فەرهەنگ؟ کۆمەڵگا مرۆڤ دوروست دەکا یان مرۆڤ کۆمەڵگا؟ ئایا مرۆڤ دەبێ وەک تاک لێک بدرێتەوە یان بە کۆمەڵ؟ لێکۆلەری مرۆڤناس نە تەنیا راستییەکان دەخوێنێتەوە بەڵکوو دەچێتە ناو حەقیقەتەکان و لە گەڵیان دا دەژی، لێکۆلەر بێ هیچ پرسیار و لێکدانەوەیەک، تەنیا بە چاو لێکردن وەک چیرۆک دەیگێڕێتەوە و لێرەدا زیاتر پرسیار دەورووژێنێ تا وەڵام بداتەوە. لێرەدا مرۆڤناس بۆخۆی تاکێکە لە ناو بازنەی کۆمەڵگا دا. لە بەرانبەر دا کۆمەڵناس بە پرسیار و لێکدانەوە دەست پێدەکا و ئەوم حاڵەتە پێداگری لە سەر شرۆڤە و شی کردنەوەی دەکا، کۆمەڵناس لێرە دا وا دەچێتە ناوەرۆکی راستییەکان کە ئەو روانگەیە وەکوو بیانوو ئامرازە بۆ خوێندنەوەی کۆمەڵ. کۆمەڵناس لە دەرەوەی بازنەی کۆمەڵگا کۆمەڵ دەخوێنێتەوە.\nمرۆڤناس لێرەدا کاری دیتنەوە و دیتن و ئاشکرا کردن ئەنجام دەدا کە خۆی یەکێک لە گەورەترین کێشەکانی مرۆڤناسییە لە روانگەی دیتن و ناسین، هەر بۆیە زۆر جار مرۆڤناس بە شێوازێک لە هەست و ئیحساس و رۆحی ئەو کۆمەڵگایەی لە ناوی دایە نوقم دەبێت، کە ناتوانێ لە دەرەوەی بازنەی کۆمەڵگا دا لێکدانەوەی بۆ بکات. بەڵام کۆمەڵناس، بە لە بەرچاو گرتنی خەڵک و شرۆڤە بە کەرەستەی لێکدانەوەی دەبینێ. بە بروای کۆمەڵناس زانایەکی لێکۆڵەر ناتوانێ بە شێوەی دیتنی حەقیقەتەکان کاری خۆی دەست پێ بکات،پرسیار ئەوەیە کام حەقیقەت؟ بێ گومان بە ملوێن حەقیقەت هەن، بەڵام لە سەرووی هەموانەوە هەڵبژاردنی مژار و دواتر پرسیار و سازدانی ڕوانگەیە. کۆمەڵناس بێجگە لە (بۆچی)یەکان لە سەر (لەبەرچی)یەکیش دەکۆڵێتەوە. جیا لە پرسیارە راستییەکان پرسیاری لێکدانەوەکان، پرسیاری مێژوویی، کۆمەڵێک پرسیاری بیرۆکەیی دێنێتە ئاراوە، چۆن بە بروای گیدێنز حەقیقەتەکان بۆخۆیان قسە ناکەن، بەڵکوو ڕوانگە هزرییەکان بۆ گەیشتن بە راستییەکان یارمەتیمان دەدەن، ڕوانگە هزرییەکان زیاتر ماناکان و ناوەڕۆک ئاشکرا دەکەن و زۆر لە روخسار ناکۆڵنەوە.\nکۆمەڵناسی ئەو کاتە بایەخی خۆی پەیدا دەکا،لە سەرووی مرۆڤەوە شرۆڤە دەکرێ و بۆخۆی تەنیا واتادار دەبێت. واتایەک کە لە دەرەوەی مرۆڤ ئاشکرایە و هێندە بەهێزە کە مرۆڤ لە خۆیدا دەشارێتەوە و کۆمەڵێک بابەتی بە سەر دا دەسەپێنێ. کۆمەڵناس لە زنجیرەیەک وەک: دژکردەوەکان، رێکخراوەکان، جیاوازییەکان، گۆڕانکارییەکان و هتد دەکۆڵێتەوە. ئەو دۆخەی کۆمەڵناس زیاتر لێکدانەوەی کێشەکان و لێکەوتنەکانەو لەو بڕوایە دایە کە بە بێ گۆشەی هزرهیچ هەنگاوێک هەڵناهێندرێتەوە. لە لایەکی دیکەوە بە وێنەیەک کە ئێستا لە دەورووبەری خۆمان دا دەیبینین(پێشکەوتن، تێکنۆلۆژی، زانیاری، جیهانی بوون). تەنیا کۆمەڵناسە کە دەتوانێ، تێگەیشتن لەو دونیا نوێیە لێک بداتەوە. تەنانەت بە سەر داهاتووش تێز بدات. هەر وەک رابێڕت مێڕتۆن دەڵێ: سەردەمی ژیانمان، سەردەمێکە کە کۆمەڵناسی حاکمە.\nکۆمەڵگا تەنیا شوێنێکە مرۆڤ تێیدا هاوبەشە، بەڵام فەرهەنگ و کلتوور ئەو تایبەتمەندییەی نییە، کۆمەڵناسی دەتوانێ بە جوانترین شێوە تەواوی خوێندنەوەکان لە سەر بەستێنی وەک هەژاری، نەخۆشی، نەسازان،عەداڵەت و هتد بخوێنێتەوە و هەر ئەوانەش زیاتر بایەخەکەی دەر دەخات.\nکۆمەڵناسی واتایەکی فەلسەفی هەیە و دەتوانین وەک فەلسەفەی کۆمەڵ، فەلسەفەی مێژوو، فەلسەفەی سیاسی، فەلسەفەی ئەخلاق و تەنانەت فەلسەفەی ئایین ناوزەد بکرێت.\nرەنگە زۆر جار مرۆڤ بیر لەوە بکاتەوە کۆمەڵگا لە زنجیرەیەک مرۆڤ دوروست دەبێت، کە وابوو مرۆڤ و مرۆڤناس سەرکەوتووترە، بەڵام مرۆڤ بە جووڵانەوە و هەڵس و کەوت و زنجیرەی ژیانی لە کردەوە و دژ کردەوە دا دەردەکەوێ، کە ئەوانەش هەمووی لە ژێر چەتری کۆمەڵگا دان، کە وابوو کۆمەڵناسی زۆر بەهێزترە.\nبابەتی پێشوونەخشەی گەشتوگوزاری بۆکان بە دوو زمانی کوردی و فارسی چاپ و بڵاوکرایەوە\nبابەتی دواترمێژووی زمانی کوردی بۆ نۆهەزار ساڵ دەگەرێتەوە


سیاسەت و نفاق لە باشور\nدوای یەکەم هەڵبژاردن بۆ پەرلەمانی کوردستان و سەپاندنی فیفتی بە فیفتی، سیاسەتی پارتی و یەکێتی ئاوێنەی مەرام و خواستی حزبی و سەرکردە دەسەڵاتدارەکانیان بو، لە سایەی ئەو جۆرە سیاسەتەدا بەها بەرز و رەواکانی نەتەوە و کۆمەڵگا پشتگوێ خران و پێشێل کران. هەڵگیرسانی شەری ناوخۆ ئەنجامێکی لۆژیکی ئەو جۆرە سیاسەتە حزبیەی دژ بە یەکتر بو، قۆناغی دابەشکردنی خاک و نەتەوە و پێشمەرگە و زمان و ئیدارە و.. تاد تۆختر بو.\nدوای راگرتنی شەر، تایبەت دوای روخاندنی رژێمی سەدام، کاتێک پۆست و پارە و بەغدا و نەوت و پشکپشکێنە بونە لوتکەی ئەجێندای ئەو دو هێزە، قۆناغێکی نوێی سیاسەتکردن دەست بەکاربو: قۆناغی تەبایی و تورەکەی جیا و راگرتنی ژێر بەژێری چەند پرسێکی قۆناغی یەکەم، تایبەت دو ئیدارەیی و دابەشکردنی داهات و زۆنەکانی دەسەڵاتیان، دەشکرێت بە قۆناغی شەری سارد ناوزەد بکرێت.\nلە سایەی ئەم سیاسەتەدا هۆکار و زەمینە بۆ قۆرغکردنی دەسەلات و گەندەڵی و پێشێلکردنی یاسا و تێكشکاندنی بەها و جوانیەکانی ژیان و کۆمەڵگا خۆشەبو،\nهاوکاتیش فەزا و پانتاییەکی خۆڵەمێشی سێبەر بۆ خۆپەرست و کاڵفام و ئۆپۆرچینیست رەخسان، ئەم گروپە ئۆپۆرچینیست و چاوچنۆکانە کە بۆ پاشماوەکانی سەر مێزی دەسەڵاتداران هەڵپەیان بو بونە دەسکەلای ئەو سیاسەتە، وەک چەند تاقمێکی کۆیلە و مشەخۆر و گەندەڵ و کاسەلێسی چێنراو لێرە و لەوێ چەمانەوە و ئێستاشی لە گەڵدا بێت هەر دەچەمێنەوە.\nسەرهەڵدانی بەهێزی گۆڕان وەک هێزێکی ئۆپزسیۆن دارێژەر و جێبەجێکەرانی ئەو جۆرە سیاسەتەی راچڵەکاند، پەرڵەمان تا رادەیەک بوژایەوە و لای خەڵکیش هێدی هێدی ئومێد و چاوەروانی کەڵەکە دەبون.\nهەڵەی ستراتیژی گەورەی گۆڕان لەو سەردەمەدا، کاتێک بوە تەرەفداری سێبەر لە\n" جر الحبل" ی نێوان پارتی و یەکێتی، هۆکارێکی پارادۆکسی گرنگی تر بو بۆ زیاتر چەسپاندنی قۆناغی تەبایی و تورەکەی جیا، ئەمەش بە زەقی لە رێکەوتنی ستراتیژی نێوان پارتی و یەکێتی بەرجەستە دەکرا. دوای دەرکردنی گۆڕان لە حکومەت ئیتر جادەکە بۆ پارتی و یەکێتی تەخت بو، نەهامەتی و سەرگەردانی و گەندەڵی و بێئومێدی خەڵک بە رادەیەکی ترسناک لە هەڵکشاندندا بون، ئەم دۆخە هۆکاری بنەرەتی تەپاندنی ئاشتی کۆمەڵایەتی و میسداقیەتی حوکمرانی و ئومێد بون، با نەکەوینە شەن و کەوکردنی نمونەکان چونکە دۆخی ئێستای هەرێم راستگۆترین شایەتحالە بۆ زاڵبونی ئەو جۆرە سیاسەتانەی پێرەو کراون.\nرۆڵی گرنگی باشور لە شەری دژ بە تێرۆریزم و گرێدانی ئەو رۆڵە بە ئیرادەی نێودەوڵەتیەوە، ساختەکاری لە هەڵبژاردنەکان، شکستهێنان بە پرۆسەی ریفراندۆم، کارەساتەکانی ئۆکتۆبەر، شکستی سیاسەتی ئابوری سەربەخۆ، دیاردەی گەندەڵی کوشندە، شکستی بەرچاوی گۆڕان لە هەڵبژاردنەکان دوای کۆچی دوایی نەوشیروان مستەفا، وەفاتی مام جلال، تێكچونی پەیوەندیەکانی هەرێم لە گەڵ بەغدا و کەڵەکەبونی کێشەکانی نێوانیان و خراپبونی دۆخی ئابوری و گوزەرانی خەڵک ئەم دۆخەی ئێستایان بەرهەم هێناوە.\nئێستا هەرێم لە دۆخێکی زۆر دژوار و ئاڵۆز و قەیراناویدا گوزەردەکات، کە تێیدا ناتوانێت سیاسەتێکی دیاریکراو و ئاشکرا و چەسپاو بگرێتە بەر، چونکە بەگرتنەبەری سیاسەتێکی لەو جۆرە چەند وڵات و هێز و حزب و مەزهەب تورە دەکات، هەرێمیش بەرگەی ئەو تورەبونە ناگرێت، دەسەڵات ناچارە لە گەڵ بەغدا رێکبکەوێت بەڵام بەغدا شڵەژاوە و ئایندەی دەسەڵاتی دیار نیە، گەر حکومەتی ئایندە بە رێکەوتن رازی بێت چەندین مەرجی قورسی دەبێت، دەسەڵات دەیەوێت بچێک لە تورکیا و ئێران دوربکەوێتەوە، بەڵام لە بەرئەوەی هەرێم بۆتە حەوشەی پشت ماڵی ئەو دو وڵاتە، بۆیە ئەنکەرە و تەهران چاویان سور کردۆتەوە و هەرێمیش دەستەوەسان چاوەروانە، دەسەڵات چاوبازیەکی ئیغراکەر لە گەڵ ئەمریکا و هاوپەیمانانی دەکات تا فشارەکانی بەغدا و تەهران و ئەنکەرە و کۆمپانیاکانی نەوت کەم بکاتەوە، کەچی کتوپر جێگری سەرۆکی ئەمریکا لە هەولێر سنورەکان بۆ دەسەڵاتی هەرێم دیاری دەکات و پێیان دەڵێت لە قەبارەی خۆتان گەورەتر گەمە مەکەن، ئەوە ئێمەین دیاری دەکەین چی بکەن و نەیکەن.\nسیاسەتی هەرێم دەرباری پرسی نەتەوەیی لە بەشەکانی تری کوردستان پشتکردنی سیاسیە لە خەباتی ئەو بەشانە و دڵنەواییکردنی وڵاتانی دراوسێیە، لە گەڵ ئەوەشدا لە روی مرۆییەوە هەرێم تا رادەیەک بەشێک لە قورسایی پەنابەرانی ئەو بەشانەی لە ئەستۆ گرتوە. ئەمانە ئاکامەکانی زاڵبونی ئەو سیاسەتە هەڵە و نادروستانەن کە لە هەرێم پێرەوکراون، بۆیە سەربەخۆیی و سەروەری سیاسی هەرێم ئەوەندە کاڵبونەتەوە مەحاڵە بەم نزیکانە رۆڵێکی ئەوتۆیان هەبێت. خۆپیشاندانەکانی عێراق سەلماندیان سیاسەتی هەڵە و خۆپەرستی و گەندەڵی چەند درێژ بخایەنێت و لە سایەی هەر دروشمێکی بریقەداریشدا بەرێبکرێت میللەت بێدەنگی دەشکێنێت و داوای مافە رەواکانی و سزادانی تاوانباران و بەرەنگاربونەوەی جدی گەندەڵی دەکات.\nئەوەی دەمێنێتەوە بەرەی ناوخۆی باشورە، لە ئێستادا ئەم بەرەیە لە هەمو کاتێک پەرتەوازە و بێ دیدگا و پەیامێکی تۆکمەی بەهێز و چەسپاوە، هۆکارێکی سەرەکی ئەمەش دەگەرێتەوە بۆ ئەو راستیەی کە هەر یەک لە سێ هێزی بەشدار بو لە حوکمرانی هۆکار و هاندەری تایبەت بە خۆی بۆ بەشداربونی لە حکومەتدا هەیە.\nبێ ئومێدی و بێ متمانەیی جەماوەری باشور دەکوڵێن، دۆخی خراپی ئابوری و گوزەرانی بۆنەتە ئەسیری گەندەڵی و جورعاتی پارەی بەغدا و رەحمەتی بازرگانی وڵاتانی دراوسێ و بازرگانی رەش بە نەوتەوە، زۆربەی جومگە هەستیارەکانی ئەم پرۆسانەش لە دەستی کوردا نین و وەک ئیبتزازی سیاسی بەرامبەر کورد بەکاردەهێنرێن، بۆیە حکومەتی هەرێم لە سەر قاچێکی لاواز و ماسوڵکە پروکاوە خۆی راگرتوە، هەر رۆژە لەم دەرگا لەو دەرگا دەدات، وەڵام و زەماناتی دڵنیاکەرەوە وەر ناگرێت.\nپەرڵەمانێکمان هەیە کۆمەڵێک گەنجی بوێر و بە توانای لە خۆ گرتوە، کۆمەڵێکی تریش چاودێر و پاشکۆی جەمسەرەکانی حزب سەرقاڵی ئەو ئەرکانەن کە بە تایبەتی پێیان راسپێردراوە و دەنگێکی کزی گروپی ئۆپزسیۆنیش دەبیسترێت. بەپێوەرەکانی تیۆری ئەم پەرڵەمانە لە سەر کاغەز و بە لێدوان قسەی خۆیان هەیە، بە کردار زۆر کەم گوێیان لێدەگیرێت. ئەم سروشت و پێکهاتەیەی پەرلەمان و بەهۆی زاڵبونی هەژمونی حزبی بەسەریشیدا نەیتوانیوە و ناشتوانێت ئەرکە بنەرەتیەکانی خۆی جێبەجێ بکات. زیادە بۆ ئەمەش بە هۆی کاریگەری سودمەندبون و دەسکەوتەکانی بەشێک لە فراکسیۆنەکانی هێزەکانی حوکمرانی، پەرلەمان کراوەتە مۆڵگەی شەرعیەت بەخشین بە سیاسەت و ئەجێندا هەڵە و زەرەربەخشەکانی بەشێک لە دەسەڵاتداران.\nسێ هێزەکەی کابینەی نۆ چاوشارکێ لە گەڵ یەکتر و لە گەڵ جەماوەر دەکەن، بە هۆی ئەو دۆخە دژوارەی هەرێم و لەمپەرەکانی بەردەم چارەکردنی دەبینین ئەو سێ هێزە دروشمی چاکسازیان کردۆتە شا خاڵی روخساریان، کێبركێیانە کامیان پێش ئەوانی تر دەمامک لە روخساری دزێک راماڵێت، وەک قەمیسەکەی عوسمان بەکاری دەهێنن. ئەمە لە کاتێکدا لە سەرخان و ژێرخانی ئەو هێزانەدا چەندین بەرپرس و دەسەڵاتدار بەم شانۆگەریەی هاورێ حزبیەکانیان خەنەیان دێت.\nپرسی چاکسازی خواستێکی بنەرەتی خەڵکە بەڵام لە ئەرزی واقیعی ئێستادا بونی نیە و نە بەم پێکهاتەی دەسەڵات و بەو شێوازەش دەکرێت.\nچاکسازی پێش ئەوەی کارنامە و بەرنامەی حزبی و سیاسی و حوکمرانی بێت پرسێکی ئەخلاقی و ویژدانی و کۆمەڵایەتیە کە لە نیەتەوە سەرچاوە دەکات، ئەو نیەتەش لە پەروەردەی خێزانی و کۆمەڵایەتی و خوێندن و سیاسی و حزبی و فکریەوە دادەرێژرێت و لە رەفتار و کرداردا بەرچاو دەکەوێت. کارکردن لە سەر ئەم هەڵسەنگاندنە ئەرکێکی پێویستە بۆ مەودای دور، بەڵام بۆ چاکسازی لەم سات و ئانەدا پێویستە رێگەی تر بگیرێنە بەر. خەڵکی چی زیاتر ناتوانێت بە دەست گەندەڵی و ناعەدالەتی و پێشێلکردنی یاسا و ستەم و پاوانخوازیەوە بناڵێنێت، بێ چارەیەکی ئانی بەهێزی کاریگەر و کەمەرشکێنی گەندەڵکاران و گروپە خۆپەرستەکان تەقێنەوەیەکی کۆمەڵایەتی و سیاسی زۆر بەهێز چاوەروانکراوە،\nبۆیە بە پرۆژە و یاسای چاکسازی وەهمی خۆڵ ناکرێتە چاوی خەڵکەوە.\nگەندەڵکاران و گروپە خۆپەرستەکان لە هەرێم ناسراون و بە رۆژی روناک لە زۆربەی جومگەکانی حوکمرانی و سیاسەت و کۆمەڵگادا تاوانەکانیان ئەنجام دەدەن، بۆیە یاسا و رێسای بێ کرداری جدی بەرامبەر بەم ئەقڵیەتە بەهای فلسێکی قەڵبی نیە، ئەوە چارەکە سەدەیەکە باسی چاکسازی دەکرێت و دەیان پرۆژە و بەرنامەیان بۆ رازاندۆتەوە، کەچی ئەم تاوانبارانە گەندەڵتر و چاوچنۆکتر بون و زۆر سەرپشکانەتر لە هاوڵاتیەکی بێ گوناهی ئەم نیشتمانە تەراتێن لە ژێر و سەر زەوی زێدی باو و باپیرانمان دەکەن و چۆنیشیان بوێت وای لێدەکەن.\nدادگا و یاسا بەرامبەر ئەم دیاردە وێرانکەرانە شکستی هێناوە نەک کۆتایی تەنیا سنورێکیش بۆ ئەو دیاردانە دابنێت، ئەوەشی کراون بەشێکی زۆر بچوکی بەرەنگاربونەوەی گەندەڵی و تاوانەکانن، کارێک سەرانی گەندەڵی لێی سودمەند بون، چونکە لە سایەیدا خۆیان شاردۆتەوە و خۆڵیان کردۆتە چاوی هاوڵاتیان، لە ئاکامدا هاوڵاتیان نرخێکی ئێجگار زۆریان بۆ ئەم شکستەی سیستەمی داد داوە.\nبە کوردی و کورتی ئەرک و کارەکانی هەر سێ دەسەڵاتی یاسادانان و جێبەجێکەر و داد لە هەرێمدا کەوتونەتە ژێر پرسیاری جدیەوە. پرسی چاکسازی جدی دەبێت بە یەک پاکێجی تۆکمە وەڵامی راشکاوانە و دروستی ئەو پرسیارانە بداتەوە، پاکێجێک دور لە دەستتێوەردانی حزبی و خۆپەرست و گەندەڵچی و بازرگانەکان.\nگەر سەرۆک وەزیرانی ئێستای حکومەتی هەرێم جدیە لە بەرەنگاربونەوەی گەندەڵی پێویستە بیرێکی جدی لە سازدانی ئەنجومەنێکی میللی بکاتەوە. ئەنجومەنێک پێک بێت لە نوێنەرانی پاک و بە ویژدانی توێژە جیاکانی کۆمەڵگا، رێکخراوە رەسەنە سەربەخۆکانی کۆمەڵگای مەدەنی، کەسایەتی روخسار و ویژدان پاکی بواری حوکمرانی و پەرلەمانی و داد، پسپۆرە لێهاتوەکانی بوارە جیاکانی ئابوری و بەرەنگاربونەوەی گەندەڵی و چەند سیاسەتمەدارێکی شایستەی متمانەی جەماوەر. خۆ دنیا کاول نابێت و پەرلەمانەکەمان نامرێت ماوەیەکی دیرایکراو بۆ کاری ئەم ئەنجومەنە دابنرێت، دوا راسپاردە و پێشنیاز و ئامۆژگاریەکانیان بۆ سەرۆکی ئەنجومەنی وەزیران بەرز بکرێنەوە، ئەویش بە دەوری خۆی وەک پرۆژەیەکی یەک پاکێج بیدا بە پەرلەمانی کوردستان تا دوا بریاری لە سەر بدات.\nگەرانەوەی راستەوخۆ بۆ میللەت لەم دۆخەدا ئەرکێکی نەتەوەیی و نیشتمانیە، دەشکرێت بۆ ئەو پاکێجەی چاکسازی راپرسی ئەنجام بدرێت.\nبۆ خۆم لەو باوەرەدام قەتیسکردنی پرسی چاکسازی لە دەهالیزی حوکمرانی و پەرڵەماندا پرسەکە دەخاتە بەر رەحمەتی ئەو تاقم و بەرپرسە حزبی و حوكمرانیانەی کە لە دەهالیزەکان و جومگەکانی دەسەلاتدا رەگ و ریشەی توندیان داکوتیوە و سەرانی ئەو دیاردە وێرانکەرانەشن.\nهۆڵەندیەکان پەندێکیان هەیە دەڵێت: کاتێک ئەرزی ماڵەکەت وشک بکەیتەوە و بەلوعەکەش کرابێتەوە و ئاوی لێ بروات، خەریکی چیت.\nرۆتەردام: ١٠ دیسەمبەر ٢٠١٩


هوشیار ئەحمەدی: فەلسفەی نەورۆز قووڵترە لە ساڵ نوێکردنەوە. – WTARIKURD\nوشەی نەورۆز لە کولتووری کەوناری کوردەوارییا بە بەرینی و قووڵی باس لە نوێبوونەوەیەکی گشت لایەنە ئەکا. وەلێم لێرە پرسیار ئەوەسە، ئاخۆ ئەو نوێبوونەوە چە شتگەلێ ئەکرێتەوە؟\nدڵنیام تەنیا نوێکردنەوەی ساڵ و ڕۆژی ڕواڵەتی نیە، تەنیا ماڵ خاوێنکردنەوە و جلوبەرگی جوان سەندن و پۆشین و کەواو کردن، ۆشت برژاندن و خوەش خواردن و نۆشان و تەپو دووکەڵ و ئاگر کردنەوە و مەشخەڵ داگرساندن و هەڵپەڕین و عیو، عیو و قریوە و قریو و ڕەشبەڵەکیش نیە. ئەمانە هەر کام بەشێکن لە فەلسفەی نەورۆز و ئەیڕازێننەوە.\nئەی ئاخۆ نەورۆز چە شتگەلێتر ئەگرێتەخۆی؟\nهەرکام لە هێماکانی نەورۆز، پەیامێ قووڵ و شاراوەیان هەس. ئەو پەیامگەلە چەنێکیان ها لە بەرچاوەو، چەن ئەونەیان شاراوس. وەک دارێ، گوڵێ، بنچکێ ڕیشەیان هەس، ڕیشەکە بنج و بنەڕەت پەیامەکەس.\nماڵ خاوێن کردنەوە تەنیا بەس نیە، پێویستە پێش لە ماڵی ژینگە، ماڵی دەروون خاوێن بکەینەوە. جلوبەرگ کۆن لاوردن و هین نوێ لەبەرکردن وەختارێ مانا ئەدا، توانیوێتمان جلوبەرگی کۆنی ئەقڵی، بیرکردنەوە، خەیاڵ، خورافەمان فڕێ داوێ و بەرگێکی پاک و پوختە و نوێمان کردوێتە بەر ئەقڵ و بیرکردنەوەمانا. ئەم خاڵەیان هەموو بوارەکانی بیرکردنەوە و ژیان و کردار و ڕوانین و وتنمان ئەگرێتەوە.\nخۆق خواردن تەنیا لە خۆراکی زگا کورت نابێتەوە، بەڵکوو خۆراکی ئەقڵ و بیریش ئەگرێتەو، زانین، خوێندنەوە، بەدەستهێنانی زانیاری زیاتر، بەکارهێنانیان بۆ پێشخستن و پێشکەوتنی زیاتر، بۆ خزمەت خۆمان و مرۆڤایەتی.\nئاگر کردنەوە و مەشخەڵ داگیرساندن بە واتای حەقیقی و مەجازییەکەی. واتە گەرم و ڕووناک دەهێنانی ماڵی دروون و ژینگەمان. ئاگر لە ژینگە و ژیانی کەوناری کوردا دەورێکی باڵای ژینبایی هەس، بۆیەش یەک لە ڕەگە بنچینەییەکانی بۆنەی نەورۆزی کوردییە.\nهەڵپەڕین و قیل و قریویش لە ناو کوردا زیاتر بۆ سەرکەوتن بووە یان بۆ دەستکەوتن. بۆ وێنە دووری بۆ نەچین، وەختارێ هێزێ پێشمەرگە لە هەڵمەت و بەرەنگارییەکا بە سەر دوژمنەکەیا سەرئەکەفت، تەنانەت بە بوونی شەهید و برینداریش، هەمیسان هەر هەڵپەڕکێیەکیان بە مانای شادیی سەرکەوتن ڕێکئەخست. واتە هەڵپەڕکێیەکەمان جیاوازە لە ڕەقس و سەمای فارس و عەرەب و تورک. ئەڵقەی هەڵپەڕکێ بە دەوری ئاگری نەورۆزا لەکوێ و ڕەقس و سەما و خۆبادان لەکوێ!\nنەورۆزی کوردەواری لە نەورۆزی هیچ نەتەوە و گەلێتر ناچی، وەک چۆن ژینگە و داب و کولتوورە ڕیشەدارەکانیشمان تایبەت بە خۆمانن. بۆیە دەستنیشانکردنی ڕێوشوێنی نەورۆزی لە لایەن داگیرکەری فارسەوە، جۆرێکە لە بێڕێزی، جۆرێکە لە داگیرکاریی فراوانتری کولتووری و هزری. ملڕاکێشان بۆ ئەو چەشنە ویستانەی داگیرکەر، بەواتای پێشاوزی کردنە لە تواندنەوە و سڕینەوەی کولتووری باب و باپیرانمان، ئەوەش یەکسانە بە نەمان و سڕینەوە و لەناوچوونی نەتەوەکەمان.\nتکایە نەورۆزی کوردەواریش وەک بەشێ لە بڕبڕەی پشتی نەتەوە و نیشتیمانەکەمان بپارێزن.\nنەورۆزتان پیرۆز بێ. بە هیوای بەختەوەری، سەربەستی و شادیی هەموولایەک.


توێژینه‌وه‌یه‌كی ئه‌مه‌ریكی: ڤیتامین D ڕێگری له مردنی تووشبووانی كۆرۆنا ده‌كات\n:: PM:04:20:08/05/2020 \nڕۆژنامه‌ی نیویۆرك پۆستی ئه‌مه‌ریكی ئه‌نجامی توێژینه‌وه‌یه‌كی بڵاوكرده‌وه كه دووپات له‌سه‌ر بوونی پێوه‌ندی پته‌و له نێوان ئاستی ڤیتامین D له جه‌سته‌ی مرۆڤ و ئه‌گه‌ری مردنی به‌هۆی تووشبوون به ڤایرۆسی كۆرۆناوه هه‌یه.\nتیمێكی توێژه‌ران له زانكۆی نۆرس وێسترنی ئه‌مه‌ریكا داتای هه‌ڵگرانی ڤایرۆسی كۆرۆنا له چین و فڕه‌نسا و ئه‌ڵمانیا و ئیتاڵیا و ئێران و كۆریای باشوور و ئیسپانیا و سویسڕا و به‌ریتانیا و ئه‌مه‌ریكایان خسته ژێر لێكۆڵینه‌وه، تا له‌باره‌ی كه‌می و زۆری ڕێژه‌ی ڤیتامین D و كاریگه‌ری له‌سه‌ر مردنی تووشبووانی كۆرۆنا بكۆڵنه‌وه.\nئه‌نجامی ئه‌و توێژینه‌وه وه‌ڵامێكی بڕواپێنه‌كراوی به توێژه‌ران دا و به ته‌واوی ئه‌وه ڕوون بووه‌وه، كه هۆكاری زۆری ڕێژه‌ی مردن له ئیتاڵیا و ئیسپانیا و به‌ریتانیا بۆ ئه‌وه ده‌گه‌ڕێته‌وه، كه تووشبووان ڕێژه‌یه‌كی كه‌متری ڤیتامین D له جه‌سته‌یان بوونی هه‌بووه، به به‌راورد له‌گه‌ڵ وڵاتانی تر.\nئه‌وانه‌ی ڕێژه‌ی ئه‌و ڤیتامینه له جه‌سته‌یان به‌رز بێ، تووشی كۆرۆنایش بن نامرن\nفادیم باكمان توێژه‌ر له زانكۆی نۆرس وێسترن له‌وباره‌وه گوتی، ئێسته گه‌یشتووینه‌ته ئه‌نجامێكی دڵخۆشكه‌ر، به دڵنیاییه‌وه ئه‌و كه‌سانه‌ی ڕێژه‌ی ڤیتامین D له نێو جه‌سته‌یان به‌رزه، تووشی ڤایرۆسی كۆرۆنایش ببن، ژیان له ده‌ست ناده‌ن و ڕووبه‌ڕووی مه‌رگ نابنه‌وه، بۆیه پێویسته خه‌ڵكی زیاتر ورد ببنه‌وه له‌و خۆراكانه‌ی كه ده‌یخۆن، به‌ڵام ناكرێ ئه‌مه‌یش بسه‌پێنرێ به‌سه‌ر هه‌موو كه‌سێك به زۆره‌ملێ، به‌ڵكوو پێویسته خه‌ڵكی خۆیان له‌و بابه‌ته تێ بگه‌ن و زیاتر خۆیان بده‌نه به‌ر تیشكی خۆر و ئه‌و خۆراكانه بخۆن كه زۆرترین ڕێژه‌ی ڤیتامین D له پێكهاته‌كانیان بوونی هه‌یه.


چ هه‌ڵبژارده‌یه‌ک گرانترینه؟ نرخی هه‌ڵبژارده به‌شداره‌کانی مۆندیال و کۆی نرخی یاریزانان به‌م شێوه‌یه‌یه – تۆڕی میدیایی خەڵک\nچ هه‌ڵبژارده‌یه‌ک گرانترینه؟ نرخی هه‌ڵبژارده به‌شداره‌کانی مۆندیال و کۆی نرخی یاریزانان به‌م شێوه‌یه‌یه\n2018/05/23 - 10:43 PM\nمۆندیالی ٢٠١٨ی ڕوسیا نزیکی دوو مانگی ماوه و ته‌واوی زانیاریه‌کان ده‌رباره‌ی هه‌ڵبژارده به‌شداره‌کان و یاریزانانیان بۆ ئه‌و ڕووداوه مێژووییه له‌ئێستادا ئاشکرایه.\nماڵپه‌ڕی “ترانسفێرت مارکێت” وه‌ک ده‌زگایه‌کی تایبه‌تمه‌ند به بواره دارایی و بازرگانیه‌کان، نرخی ته‌واوی هه‌ڵبژارده و کۆی گشتی نرخی یاریزانانی ده‌ستنیشان کردووه، تیایدا ده‌رده‌که‌وێت که هه‌ڵبژارده‌ی فه‌ره‌نسا گرانبه‌هاترینه له جیهاندا و نرخی گشتی “که‌ڵه‌شێره‌کان” سه‌رو ملیار یورۆ ده‌بێت، به‌دوایدا هه‌ڵبژارده‌کانی ئیسپانیا و ئه‌ڵمانیا و پاشان به‌لجیکا و به‌رازیل و هه‌ڵبژارده‌کانی تر دێن.\nنرخی گشتی ته‌واوی هه‌ڵبژارده به‌شداره‌کانی مۆندیال: ٩ ملیار و ٣٢١ ملیۆن یورۆ\nگرانبه‌هاترین یاریزانه به‌شداره‌کان: لیۆنێل مێسی (ئه‌رجه‌نتین)، نایمار دا سیلڤا (به‌رازیل) ١٨٠ ملیۆن یورۆ\nکۆی گشتی نرخی هه‌ڵبژارده‌کان له‌گرانبه‌هاترینه‌وه به‌ره‌و خوار:\n１.هه‌ڵبژارده‌ی فه‌ره‌نسا (نێوه‌ندی ڕێژه‌ی ته‌مه‌ن ٢٤ ساڵ): ١ ملیار و ٥٠ ملیۆن یورۆ\n２.هه‌ڵبژارده‌ی ئیسپانیا (نێوه‌ندی ڕێژه‌ی ته‌مه‌ن ٢٤ ساڵ): ٩٦٢ ملیۆن یورۆ\n３.هه‌ڵبژارده‌ی ئه‌ڵمانیا (نێوه‌ندی ڕێژه‌ی ته‌مه‌ن ٢٦ ساڵ): ٨٥٦ ملیۆن یورۆ\n４.هه‌ڵبژارده‌ی به‌لجیکا (نێوه‌ندی ڕێژه‌ی ته‌مه‌ن ٢٨ ساڵ): ٧٣١.٧٥ ملیۆن\n５.هه‌ڵبژارده‌ی به‌لجیکا (نێوه‌ندی ڕێژه‌ی ته‌مه‌ن ٢٥ ساڵ): ٧٠٢.٥ ملیۆن\n６.هه‌ڵبژارده‌ی ئینگلته‌را (نێوه‌ندی ڕێژه‌ی ته‌مه‌ن ٢٧ ساڵ): ٦٧٧ ملیۆن\n７.هه‌ڵبژارده‌ی ئه‌رجه‌نتین (نێوه‌ندی ڕێژه‌ی ته‌مه‌ن ٢٧ ساڵ): ٦٣٧.٢٥ ملیۆن\n８.هه‌ڵبژارده‌ی پورتوگال(نێوه‌ندی ڕێژه‌ی ته‌مه‌ن ٢٤ ساڵ): ٤٧٥.٧ ملیۆن\n９.هه‌ڵبژارده‌ی کرواتیا (نێوه‌ندی ڕێژه‌ی ته‌مه‌ن ٢٩ ساڵ): ٣٨٥.٢ ملیۆن\n１０.هه‌لبژارده‌ی ئۆرۆگوای (نێوه‌ندی ڕێژه‌ی ته‌مه‌ن ٢٢ ساڵ): ٣٦١.٦ ملیۆن\n１１.هه‌ڵبژارده‌ی کۆڵۆمبیا (نێوه‌ندی ڕێژه‌ی ته‌مه‌ن ٢٦ ساڵ): ٢٣٠.٦ ملیۆن\n１２.هه‌ڵبژارده‌ی مه‌کسیک (نێوه‌ندی ڕێژه‌ی ته‌مه‌ن ٢٦ ساڵ): ١٤٩.٤٠ ملیۆن\n１３.هه‌ڵبژارده‌ی کۆستاریکا (نێوه‌ندی ڕێژه‌ی ته‌مه‌ن ٢٣ ساڵ): ٣٩.٢٨ ملیۆن\n１４.هه‌ڵبژارده‌ی پیرۆ (نێوه‌ندی ڕێژه‌ی ته‌مه‌ن ٢٦ ساڵ): ٣٦.٤٠ ملیۆن\n１５.هه‌ڵبژارده‌ی په‌نه‌ما (نێوه‌ندی ڕێژه‌ی ته‌مه‌ن ٢٤ ساڵ): ٩.٨٣ ملیۆن\nکه‌لێنه‌کان چین؟ پێش فاینه‌ڵی کیێڤ پێویسته ڕیاڵ مه‌درید پێنج که‌لێنی تاکتیکی چاره‌سه‌ر بکات


چەن دێڕێک لەسەرژیانی خاڵۆ حسێنی کۆکەن ناسراوبە فەرهادی سانی/فەرزانە هێدایەتی زادە | سلام پاوه\nچەن دێڕێک لەسەرژیانی خاڵۆ حسێنی کۆکەن ناسراوبە فەرهادی سانی/فەرزانە هێدایەتی زادە\nدر تاریخ: مرداد ۰۵, ۱۳۹۶ در: اخبار, اسلایدر, یادداشت ها ، مقالات5 نظربازدیدها: 379 بازدید\nپایگاه خبری تحلیلی سلام پاوه:خاڵۆ حسێنی کێوکه‌ن ناوێکه هه‌موومان بیستوومانه و جێده‌سته‌که‌یشیمان بینیوه.ئه‌و ناوی حسێن کوڕی سه‌لیم، ناسراو به حسێنی عوسمانییه و له‌ناو خه‌ڵکدا به خاڵۆ حسێنی کێوکه‌ن و لالۆ حسێنی کێوکه‌ن و فه‌رهادی کوهکه‌نی دووه‌م ناسراوه.ساڵی ۱۹۳۰ز بەرامبەر بە ۶ڕەزبەری ۱۳۰۹کۆچی هەتاوی له گوندی دڕۆڵه‌ی خواروو (زستانە هەواری عەشیرەی ئیمامی وشارۆچکەی بانەوڕێ) سه‌ر به قه‌زای پاوه له پارێزگای کرماشان له‌دایکبووه.\nسه‌ره‌تای ژیانی به شوانیی و هه‌ژاریی به‌سه‌ر بردووه. له ته‌مه‌نی بیست ساڵییدا له‌گه‌ڵ ڕابیعه‌ی ئامۆزای ژیانی هاوسه‌ریی پێکهێناوه. له‌و ژیانی هاوسه‌رییه‌دا بوونه‌ته خاوه‌نی ۳ کوڕ و ۳ کچ.خاڵۆ حسێن ڕۆژێک ده‌چێت بۆ ڕاو فیشه‌کێکی له‌ده‌ست ده‌رده‌چێت و به‌ر قاچی ده‌که‌وێت، به‌وهۆیه‌وه قاچێکی له کیس ده‌دات.\nله شه‌ڕی عێراقـ ئێراندا ماڵه‌که‌ی به بۆمب وێران ده‌بێت و ناچار ده‌بێت له گونده‌که‌ی خۆیه‌وه کۆچ بکات بۆ گوندی قشڵاغ.خاڵۆ حسێن چه‌رمه‌سه‌ری ژیانی زۆر چه‌شتووه. هاوسه‌ره‌که‌ی و هه‌رسێ کوڕه‌که‌ی کۆچی دوایی ده‌که‌ن.سێ کچه‌که‌ی ژیانی هاوسه‌ری پێکده‌هێنن، به‌ڵام دواتر هه‌ر سێ زاواکه‌ی کۆچی دوایی ده‌که‌ن. ئیتر خاڵۆ حسێن ژیانی ده‌بێته پارچه‌یه‌ک غه‌م و مه‌ینه‌تی.\nدواتر بڕیار ده‌دات خۆی ڕاده‌ستی خه‌م و گۆشه‌گیریی نه‌کات و قوڵنگه‌که‌ی خۆی هه‌ڵده‌گرێت و ڕێچکه‌ی فه‌رهادی کێوکه‌ن(فرهاد کوهکن)ده‌گرێته‌به‌ر.بە چەکی خۆڕاگرانەی قوڵنگ، جه‌نگ له‌گه‌ڵ شاخ ده‌ستپێده‌کات و له دڵی گابه‌ردی ئه‌و کێوه‌دا خانووه‌یه‌کی ده‌گمه‌ن دروست ده‌کات. خانووه‌که‌ی خاڵۆحسێن له ژوور و ڕاڕه‌و و حه‌مام و ته‌والێت پێکهاتووه و بووه‌ته جێگه‌ی سه‌رسوڕمانی ته‌واوی ئێرانییه‌کان.له وڵاتانی جیهانه‌وه خه‌ڵک ده‌چوونه سه‌ردانی خاڵۆ حسێنی کێوکه‌ن و ماڵه جوانه‌که‌یان به‌سه‌ر ده‌کرده‌وه و چه‌ندین به‌رنامه‌ی دۆکیۆمێنتاریی وڕاپۆرتی ڕۆژنامه‌وانیی له‌سه‌ر پێکهێنراوه.\nهه‌ر به‌هۆی گرنگیی ئه‌و کاره‌ی که ئه‌نجامی دابوو خه‌ڵکی ئێران نازناوی فه‌رهادی دووه‌میان پێبه‌خشی.ئەوفەرهادە لەبەرعەشقی شیرین بوو ،بەڵام خاڵۆحسێن لەبەر سەلماندنی خۆڕاگری خۆی بوو کە بەچەکی ڕەنجبەرانە بە گژی ئەو شاخەئەستەمەدا هەڵشاخیا.\nدوای ته‌مه‌نێک له ناوبانگی مه‌زنیی بۆ ئه‌و پیاوه.به‌ڵام ماوه‌یه‌کی زۆره له‌سه‌ر جێگه که‌وتوو و ململانێ له‌گه‌ڵ مه‌رگ ده‌کرد. سه‌رئه‌نجام سه‌رله‌به‌یانی ۲۶ی ته‌مووزی ۲۰۱۶، بەرامبەر بە ۵گەلاوێژی ۱۳۹۵کۆچی هەتاوی له ته‌مه‌نی ۸۶ ساڵییدا له ناحیه‌ی (بانه‌وڕێ)سه‌ر به قه‌زای(پاوه) له پارێزگای(کرماشان)له خۆرهه‌ڵاتی کوردستان به یه‌کجاریی چاوه‌کانی لێکنا و به هه‌تاهه‌تایی ئه‌م دنیا پڕ زه‌حمه‌ته‌ی به‌جێشێت.\nئەوەی کە جێی داخە خاڵۆ حسێن پێش مەرگی وەسییەتی کرد بوو کەلەوگۆڕەی کە بەدەستی خۆی لەئەشکەوتە دەستکردەکەی هەڵیکەندبوو بیسراوێنن، بەڵام لەوێ ئەسپەردە نەکرا.خاڵۆ حسێن به جه‌سته ڕۆیشت، به‌ڵام یادگاریی گه‌وره‌که‌ی هه‌ر ماوه‌ته‌وه و شوێنپنجه‌ی دوای خۆیشی هه‌ر زیندووه و له وڵاتانه‌وه خه‌ڵکیی ده‌چنه سه‌ردانی ئەشکەوتە دەستکردەکەی کە هێمای خۆڕاگری خاڵۆحسێن بەرامبەر بەنەهامەتی و ڕنج ومەینەتی ژیانی بووە و نەبوونی یەک قاچ نەیتوانی خاڵۆ حسێن لەسەرئامانجەکەی ڕاوەستێنێ ومل کەچی سرت وسەختی ئەوشاخە بەرزە ومائەستەمەدا نەبوو وبەڕاستی هەڵۆبوونی خۆی سەلماند.\nفەرزانە هێدایەتی زادە\nکلمات کلیدی: 5گەلاوێژیخاڵۆ حسێنی کۆکەنفەرزانە هێدایەتی زادەفەرهادی سانیگونده‌ی\nبهمن ۲۴, ۱۳۹۶ در ۱:۳۴ ب.ظ\nبا تشکر از شما فرزانه خانم فرزانه و فرهیخته. شاید این بزرگترین اجحافی باشد در حق کاک حسین که برابر وصیت خودش که فرموده بود در محلی که خود برای خویشتن انتخاب کرده و حتی قبرم را نیز کنده ام دفنم کنید .ولی متاسفانه این کار را نکردند و…….حیف و صد حیف کە خالو حسین حتی بعد مرگ نیز از دست کم لطفیها آسوده نگشت!\nمرداد ۸, ۱۳۹۶ در ۹:۵۹ ق.ظ\nفه رزانه خان سوپاس بو ئه و با به ته جوانه ت له سالیادی کوچی دوایی فه رهادی سانی جیی شانازیه کچیک له ناوچه ی ئیمه به م جوره جوان و پاراو به زمانی کوردی ده نوسی هیوام ئه وه یه روژیک هه مو کوردیک بتوانیت به کوردی بنوسیت و بخوینیت\nمرداد ۶, ۱۳۹۶ در ۱۰:۱۳ ق.ظ\nبیدار شو خالو که عزیز شده ای تویی که در فقر مطلق زندگی کردی و به مظلومانه ترین شیوه وفات بیدار شو که همه خالو شناس شده اند\nجاداره در مورد این مسئله که چرا چهره های ما بعد از مرگ عزیز میشن یخورده فکر کرد . یادم میاد سال به سال کسی احوال این مرد بزرگ رو نمیپرسید و اگر از بازدید کننده ای درخاست پول برای بازدید میشد جواب درخوری داده نمیشد . مراسم خاکسپاری ایشان به ساده ترین شکل ممکن انجام شد و در گمنامی کامل به خاک سپرده شد . یاد گرفتیم از اسامی استفاده ابزاری کنیم البته بعد از مرگ.\nمرداد ۷, ۱۳۹۶ در ۱۰:۰۵ ب.ظ\nبا سلام سپاس از خانم هدایتی زاده که به این شیوایی در باره خالو حسین نوشته اند.\nدر مورد اهمیت دادن به بزرگانمان تنها بعد از مرگشان حق با شماست ولی در مورد خالو حسین با توجه به رشد فضای مجازی و بازتاب اثر ایشان تا حدودی برای مردم شناخته شده بود و قدرش را می دانستیم. خودم شخصا چندین بار خدمت ایشان رسیدم و پای صحبتشان نشستم و مطلبی هم در سال ۱۳۹۴ در مورد این فرهاد زمان در سایتم نوشتم. روحش شاد و یادش گرامی باد.\nفرهادی که بی شیرین کوه می کند:


ئەحمەد سەید لە مەسقەت\nهێزەکانی ئەمریکا بەشداریده‌كه‌ن لە مانۆڕێکی سەربازی سێ هەفتەییدا لەگەڵ هاوپەیمانە عومانییەکان کانوونی دووەم لە بنکەیەکی بیابانی بەردەڵاندا لە رابکوت. [فایل]\nمانۆڕی ئینفێرنۆ کریك مانۆڕێكە دووبارە دەبێتەوە و دانراوە بۆ ئەوەی پەیوەندی سەربازی نێوان سوپای ئەمریکا و هێزە چەکدارەکانی شاهانەی عومان پتەوبکات. [فایل]\nشارەزایان و شرۆڤەکاران بە دیارونایان وت پەیوەندی پتەوەی رەگداکوتاوی نێوان ئەمریکا و عومان خزمەتی هەردوولا دەکات و زۆر هاوکاری ئارامی و ئاسایشی هەرێمی و نێودەوڵەتیش دەبێت.\nوتیان هاوکاری دوولایەنە لەو ئاستە بڵندەدا لەنێوان هەردوو هاوپەیمانەکەدا بەڵگەکەی ئەو مانۆڕە سەربازییەی راهێاننە کە لە میرنشینەکە ئەنجامدرا.\nمانۆڕی "ئینفێرنۆ کریك 19"ی سوپای شاهانەی عومان کە سێ هەفتەی خایاند و لەگەڵ سوپای ئەمریکا بەڕێوەچوو لە کانونی دووەم ئەنجامدرا لە شارۆچکەی رابکوت کە لەسەر دەریایە و کەوتۆتە باشوری عومان.\nمانۆڕە هاوبەشەکە بەشێکە لە کاری هاوبەشی سەربازی نێوان هەردوو وڵاتەکە و هەل دەداتە هەردوولا تواناکانی شەڕیان پتەوبکەن و ئامادەییان دژی مەترسییەکانی هەرێمەکە باشتر بێت.\nئەفسەرانی باڵای هێزە چەکدارەکانی سوڵتان، پۆلیسی شاهانەی عومان و دەزگا ئەمنییەکانی دیکە و ژمارەیەك ئەفسەری پلە باڵای ئەمریکی دەبینرێن لە کاتی مانۆڕی ئینفێرنۆ کریك 19. [خاوەنی وێنە: ئاژانسی هەواڵی عومان]\nهۆکارێکیشە بۆ لێکتێگەیشتن لە مانای چالاکییەکانی نێوان هەردوولا، بۆیە پێكه‌وه‌کاركردنی دوولایەنە باشتر دەکات.\nشرۆڤەکاری ستراتیژی، قەیس بن مەحمود وتی پەیوەندی نێوان عومان و ئەمریکا بە فەرمی لە 1833 دەستیپێکرد، لەوکاتەشەوە هەردوو وڵات لەسەر زۆر بابەت کاریان کردووە، وەك بەرگری و ئەمنییەت.\nبە دیارونای وت هەردوولا لە ساڵی 1980 رێکەوتنی کاری هاوبەشی سەربازییان ئیمزاکرد، کە لە ساڵی 2010 نوێکرایەوە.\nوتی عومان هاوکاریش بووە لە شەڕی دژ بە تیرۆریزمدا و ئەندامە لە هاوپەیمانی نێودەوڵەتی لە شەڕی دژ بە رێکخراوی "دەوڵەتی ئیسلامی" لە عێراق و سوریا.\nمیرنشینەکە چەندین ئامێری سەربازیشی لە ئەمریکا وەرگرتووە لە ساڵانی رابردوودا بۆ نوێکردنەوەی هێزە چەکدارەکانی.\nوەزارەتی دەرەوەی ئەمریکا ئازاری پار وتی عومان دوو دەستە فڕۆکەی جەنگی F-16 و سێ فڕۆکەی بارهەڵگری C-130J، چەکی سیستەمی F-16 و 20 ئۆتۆمبیل بۆ کاری جۆرا و جۆر وەرگرتووە.\nبە وتەی وەزارەتی دەرەوەی ئەمریکا ئەو ئامێرانە "وادەکەن عومان بتوانێت خۆی بپارێزێت دژی مەترسییەکان لە هەرێمەکە و هەلیشی دەداتێ بتوانێت لەگەڵ سیستەمە سەربازییەکانی ئەمریکا و وڵاتانی هاوپەیمان زیاتر کارەکانی بگونجێت."\nوەزارەتی دەرەوەی ئەمریکا وتی ئەوەش دەبێتە هۆی "وەستانەوە بەرامبەر ئەگەری مەترسی هەرێمی وەك فڕۆکەی بێفڕکەوان و موشەك و فڕۆکەی جەنگی، ئەمەش بەرگری خاکی عومان زیاتر دەکات و پشتیوانییه‌كیش دەبێت بۆ ئاسایشی هەرێمی".\nبن مەحمود وتی راهێنان و بەرنامەکانی نۆژەنکردنەوە هاوکارییەکی گەورەی به‌مۆدێرنکردنی سوپای شاهانەی عومان بوون.\nوتی: "بڕوامان وایە هاوکاری نێوان هەردوو وڵات بۆتە هۆی ئەوەی کاری هاوبەش لە کەنداو بۆ دڵنیابوونەوە لە ئارامیی هەرێمەکە ئەنجامبدرێت." ئاماژەی بۆ ئەوەش کرد كه ئەمریکا و وڵاتانی ئەنجومەنی کاری هاوبەشی کەنداو هاوپەیمانی هەرێمیی گرنگن.\nهاوکاریكردن له بواری بەرگریدا\nشارەزای ستراتیژی، سەیف بن سوڵتان، بە دیارونای وت مانۆڕی راهێنانە سەربازییەکەی "ئینفێرنۆ کریك 19" کە بەمدواییانە ئەنجامدرا "بەشێکی دیکەیە لە زنجیرەی هاوکارییە ئەمنی و سەربازییەکانی نێوان هەردوو وڵات".\nبەشداربووان لە لایەنی عومانییەوە بریتیبوون لە فەوجی 11ی پیادە، یەکەی تۆپخانەی سوڵتانی عومان، پەڕەشووت و ئەندازیاری و هێزی ئاسمانی شاهانەی عومان.\nهێزەکانی ئەمریکا بریتیبوون لە یەکەکانی فیرقەی پیادە.\nمانگی تەمموز، وەزیری دەرەوەی عومان یوسف بن عەلاوی بن عەبدوڵا و وەزیری بەرگری ئەمریکای ئەوکاتە جەمیس ماتیس لە مەسقەت کۆبوونەوە.\nبن سوڵتان وتی هەردووکیان جه‌ختیانکردەوە لە پەیوەندی نێوان ئەمریکا و عومان بۆ بەرگری و چەندین بابەتی ئەمنییەتی هەرێمییان تاوتوێ کرد.\nوتیشی بابەتەکانی باسکران بریتیبوون له "شەڕ لە یەمەن، ئازادی چاودێریکردن و کاری هاوبەشی هەمەلایەنە بۆ شەڕکردن دژ بە تیرۆریزم".\nوتی ئەو کۆبوونەوانە جەختدەکەنەوە كه "عومان هاوپەیمانێکی ستراتیژی هەرێمییە بۆ ئەمریکا و چەند بوارێكی نوێش لەپێشە بۆ پتەوکردنی کاری هاوبەشی بەرگری و پتەوکردنی ئەمنییەتی کەنداو دژ بە ئەگەری مەترسییەکان".\nنوسەرێكی شارەزای کاروباری ئەمنی، ناسر بن حەمود وتی "ئەمریکا هاوپەیمانێکی ستراتیژی عومانە دەتوانێت هاوکاری بکات بۆ دروستکردنی هێزەکانی بەرگری" بە سیستمی سەربازی و ئامێری پێشکەوتوو.\nبە دیارونای وت: "عومان بەشدارە لە پاراستنی رێرەوی بازرگانیی جیهان، بەتایبەتی نەوت، لە رێگای پاراستنی گەروی هورمزه‌وه."\nوتی میرنشینەکە رێکاری گرتۆتەبەر بۆ پشتیوانی هەوڵەکانی دژ بە تیرۆریزم و لە 2015 بووەتە ئەندام لە هەنگاوی ئەمنییەتی بارەکان لە بەشی باج و پاراستنی سنوور کە سەر بە وەزارەتی بەرگری نیشتمانیی ئەمریکایە.\nلەژێر ئەم هەنگاوەدا، میرنشینەکە رازیبووە بە پشکنینی پێشوەخت بۆ ئەو کەلوپەلانەی دەنێردرێنە ئەمریکا لە بەندەری سەڵاڵە، بۆ ئەوەی رێگربن لە بە نایاسایی بازرگانیكردن به چەك و شمەکی دیکەوه.\nبن حەمود وتی زیاتر لەوەش، "رۆڵی ئەمریکا لە دابینکردنی ئامێری مۆدێرندا بۆ میرنشینەکە كه یارمەتی داوە بۆ ئەوەی رۆخی دەریاکانی بپارێزێت و رێگری بكات لە چەتەگەری دەریایی و دزەکردن [...] ناکرێت پشتگوێبخرێت."


د‌ه‌رحه‌ق ریایێ و د‌ه‌ره‌جێن وێ د‌ا\nد‌ه‌رحه‌ق ریایێ و د‌ه‌ره‌جێن وێ د‌ا<?xml:namespace prefix = o ns = "urn:schemas-microsoft-com:office:office" />\nبالسند المتصل الى محمد بن يعقوب ، عن على بن ابراهيم ، عن اءبيه ، عن اءبى المغرا، عن يزيد بن خليفة ، قـال : اءبـوعـبـدالله ، عـليـه السـلام : كـل ريـاء شـرك . انـه مـن عمل للناس كان ثوابه على الناس ، و من عمل لله كان ثوابه على الله .\nپێ سه‌نه‌د‌ا ھاتی گووتن، یه‌زید‌ێ كورێ خه‌لیفه ژ حه‌زره‌تێ ئمام صاد‌ق (سه‌لام لێ بن) د‌گێرێ كو كه‌ره‌م كر: «ریا» ھه‌می شركن. كه‌سێ ژ خه‌لكێ را بخه‌بتێ كرھا وی سه‌ر خه‌لكێ یه و یێ ژ خود‌ێ را بخه‌بتێ كرێ و خێرا وی سه‌ر خود‌ێ یه.\nبزانه، ریا ئه‌وه كو مرووڤ كارێن قه‌نج و خه‌صله‌تێن باش ئان باوه‌ریێن حه‌ق نه ب نیه‌تا د‌ورستا خود‌ایی، به‌لكی ژ نیشان د‌انا خه‌لكێ را ژ خوه نیشان بد‌ێ د‌ا كو قیمه‌ت ل بال وان په‌ید‌ا بكێ ئان ل بال وان ب د‌یانه‌ت و ئه‌مانه‌تد‌اریێ مه‌شھوور ببێ. و ریا د چه‌ند مه‌قاما د‌ا یه:\nمه‌قامێ ئه‌ووه‌ل؛ و ئه‌و د‌و د‌ه‌ره‌جه‌یه: یا یێكێ ئه‌وه كو باوه‌ریێن حه‌ق و زانینێن ئلاھی ژ خوه نیشان بد‌ێ د‌ا كو ب د‌یانه‌ت ل بال خه‌لكێ مه‌شھوور ببێ و قه‌د‌ر و قیمه‌ت بد‌نێ. مه‌سه‌لا، وه‌ك ڤێ كو بێژێ: د ھه‌بوونێ د‌ا ژ خود‌ێ پێڤه ئه‌ز تشته‌كی خود‌ان ئه‌سه‌ر نزانم. ئان: خێنجی ژ خود‌ێ ئه‌ز ته‌وه‌ككولا خوه ناد‌م سه‌ر كه‌سی. ئان ب كنایه و راسته‌راست خوه، خوه‌یێ باوه‌ریێن د‌ورست بد‌ێ نیشان د‌ان. و ئه‌ڤ ئاوایێ د‌ووێ پتر تێ د‌یتن. مه‌سه‌لا: د‌ه‌ما به‌حسا ته‌وه‌ككولێ ئان رازی بوون ب قه‌زا ئلاھی د‌كه‌ڤێ به‌ر به‌حسێ، ئه‌و پێ ئاھ كێشان ئان سه‌ر ھه‌ژاند‌نه‌كی خوه د ناڤ وان د‌ا نیشان د‌د‌ێ.\nد‌ه‌ره‌جا د‌ووێ ئه‌وه كو باوه‌ریێن نه‌د‌ورست ژ خوه د‌وور بكێ و خوه ژێ به‌ری بزانێ ب نیه‌تا وی قاسی كو خوه د د‌لێ خه‌لكێ د‌ا بد‌ێ حه‌ز كرن. چ د‌ه‌قه د‌ه‌ق بێ و چ ب كنایه.\nمه‌قامێ د‌ووێ؛ و ئه‌و ژی د‌و د‌ه‌ره‌جه یه: یێك ئه‌وه كو د‌ه‌عوا خه‌صله‌تێن قه‌نج و باش بكێ و یا د‌ی ئه‌وه ب غه‌ره‌زا ھاتی گووتن نه‌باشیان ژ خوه د‌وور بزانێ.\nمه‌قامێ سسێ؛ ریا یا مه‌عریفه‌تێ یه ل بال فه‌قیھان (خود‌ێ ژ وان رازی بێ). ئه‌وێ ژی د‌و د‌ه‌ره‌جه ھه‌نه: یێك ئه‌وه كو عباد‌ه‌ت و كارێن شه‌رعی بكێ ب قه‌ستا نیشان د‌ان و د‌ه‌ست ڤه ئانینا د‌لێ خه‌لكێ، ڤێجا فه‌رق ناكێ چ عه‌مه‌ل ب قه‌ستا ریایێ بكێ ئان چه‌وانیا وێ و ئان شه‌رتێن وێ ... چه‌وا كو د كتێبێن شه‌ریعه‌تێ د‌ا ھاتیه.


سه‌رۆكایه‌تی زانكۆی پۆلیته‌كنیكی سلێمانی به‌هاره گه‌شتێكی ڕێكخست – زانکۆی پۆلیتەکنیکی سلێمانی\nسه‌رۆكایه‌تی زانكۆی پۆلیته‌كنیكی سلێمانی به‌هاره گه‌شتێكی ڕێكخست\nبه‌مه‌به‌ستی دروستكردنی كه‌شێكی له‌بارو بینینی سروشتی جوانی هه‌رێمی كوردستان ، به‌بڕیاری سه‌رۆكی زانكۆی پۆلیته‌كنیكی سلێمانی گه‌شتێكی به‌هاره‌ی بۆ فه‌رمانبه‌رانی سه‌رۆكایه‌تی زانكۆی پۆلیته‌كنیكی سلێمانی ڕێكخست.\nئه‌مڕۆ 2 ی ئایاری 2019 له گه‌شتێكی به‌هاره‌ی فه‌رمانبه‌رانی سه‌رۆكایه‌تی زانكۆی پۆلیته‌كنیكی سلێمانی هاوینه‌هه‌واری دوكانیان پڕ جۆش و خرۆشتر كرد.\nزانكۆی پۆلیته‌كنیكی سلێمانی وه‌ك هه‌میشه به‌په‌رۆشه بۆ خزمه‌تكردنی فه‌رمانبه‌ران و مامۆستایان و خوێندكارانی خۆی تا بتوانێت كه‌شێكی گونجاوو له‌باریان بۆ بڕه‌خسێنێت، له‌و ڕوانگه‌یه‌شه‌وه ساڵانه گه‌شتی به‌هاره بۆ ئه‌و چین و توێژانه ڕێكده‌خات.\nله گه‌شته به‌هارییه‌كه‌دا جگه له ئاماده‌بوونی فه‌رمانبه‌رانی سه‌رۆكایه‌تی زانكۆی پۆلیته‌كنیكی سلێمانی به‌ڕێزان قائیمقامی قه‌زای دوكان و ستافێك له فه‌رمانگه حكومییه‌كانی دوكان و هه‌روه‌ها ڕاگری په‌یمانگای ته‌كنیكی دوكان و ژماره‌یه‌ك له‌مامۆستایان و فه‌رمانبه‌رانیان ئاماده‌بوون.\nگه‌شته به‌هارییه‌كه له‌نێو گوڵ و گوڵزارو فێنكی هه‌وای دڵڕفێنی قه‌زای دوكان تا دره‌نگانێكی ئێواره به گۆرانی كوردی و هه‌ڵپه‌ڕكێ و خۆشی و شادی به‌رده‌وام بوو.\nکۆمپانیای هیواوی چەندین خولی ئۆنلاین بۆ مامۆستایان و خوێندکاران و فەرمانبەران دەکاتەوە\nتاقیکردنەوەی تیۆری وەرگرتنی ڕاستەوخۆ لەبەشەکانی پەیمانگای تەکنیکی دوکان ئەنجامدرا\nپانێڵی یه‌كه‌می دیداری سلێمانی بۆ میدیا به‌ناونیشانی ( میدیای قه‌یران و قه‌یرانی میدیا)\nگفتوگۆی تێزی ماستەری خوێندکارێکی کۆلێجی تەکنیکی ئەندازیاری گەیاندن بەڕێوەچوو


جوانا سنە: ڕژیمی ئێران گوشار دژی گەلی کوردی زیاتر کردووە - Aryen News\nئایار 14, 2020 3\nجوانا سنە ئەندامی کوردیناسیۆنی کەژار دەستنیشانی دەکات کە ڕژیمی ئێران لە دوای ئەوەی کە نەیتوانی لە هەڵبژاردنەکان ڕەوایەتی ببنینێتەوە کەوتوتە هەوڵدان بۆ ئەوەی کە بڵاوبوونەوەی کۆرونا بکاتە هەلێک تا بەڵکوو بەو رێگایە ڕەوایەتی پەیدا بکات.\nجوانا سنە ئەندامی کوردیناسیۆنی کەژار لە بەرنامەی راوینی ئاریەن تیڤی سیاسەتی ڕژیمی ئێرانی تاوتوێ کرد و دەستنیشانی کرد کە قەیرانی ڕەوایەتی ڕژیمی ئێران لە دوای هەڵبژراندەکانی مەجلسی قووڵتر بوتەوە و گەل بە هەڵوێستێکی گونجاو پەیامێکی روونیان بە ڕژیم ڕاگەیاند.\nجوانا سنە دەستنیشانی دەکات رژیمی لە هەوڵدایە بە رێگای سوپای پاسدارانەوە گوایە یارمەتی بداتە خەڵک بەو رێگایەوە ڕەوایەتی ببینێتەوە. نابێت ڕێگا بە ڕژیم بدرێت کە کۆرونا بکاتە بیانوویەک و هەناسەیەک بێتەوە بەریا.\nسەبارەت بە دەستبەکاربوونەوەی مەجلسی رژیم جوانا سنە ئاماژە بە گوشارەکان لە دوای هەڵبژاردن دەکات.\nجوانا سنە جەخت دەکاتەوە کە رژیمی ئێران زیاتر لە هەموان گوشار لە دژی گەلی کورد بەڕیوەدەبات.\nلە شارۆچکەی کفری ژنێک خۆی سووتاند و گیانی لەدەستدا\nadmin ته‌مموز 25, 2020


محەمەد كاماچ : غیابی سەرۆك مام جەلال خەم و كۆسپێكی گەورەيه\n11 مانگ پێش ئێستا ژمارەی بینین: 476 جار\nسه‌باره‌ت به 45 ساڵه‌ی دامه‌زراندنی یه‌كێتی نیشتمانی كوردستان مامۆستا محەمەد كاماچ سەرۆكی گشتی پارتی ئینسان و ئازاد لە باكوری كوردستان، لە میانەی بەشداریكردنی لە به‌رنامه‌كه‌دا ڕایگەیاند : یەكێتی نیشتیمانی كوردستان و بە تایبەتی خودی سەرۆك مام جەلال دەور و ڕۆڵێكی گاریگەریان هەبوو لەسەر ڕاپەراندنی شۆڕش و هۆشیاركردنەوەی كۆمەڵانی خەڵك لە هەر چوار پارچەی كوردستان.\nسه‌باره‌ت به ڕۆڵی مام جه‌لال مامۆستا محەمەد كاماچ ئاشكراشیكرد ، غیابی سەرۆك مام جەلال بۆ كوردانی هەر چوار پارچەی كوردستان، خەم و كۆسپێكی گەورە بوو ، لەبەر ئەوەی یەكێتی نیشتیمانی كوردستان و سەرۆك مام جەلال پێویستیەكی مێژووی بوون بۆ كۆمەڵانی خەڵك.\nڕوونیشیكردووە ، كە مام جەلال پردێكی پەیوەندی زۆر باش بوو لە نێوان حیزب و لاینە سیاسەكانی هەر چوار پارچەی كوردستان و هەموو كات بە دانووستان و لێكتێگەیشتن، گفتوگۆی پرسە گرنگەكانی ئەكرد.\nوتیشی : سەرۆك مام جەلال بەو سیاسەتە ئاقڵ و ستراتیژیەی كە هەیبوو ، هەمووكات لە هەوڵی دەستەبەركردنی دەستكەوتی گرنگ بوو بۆ كوردانی هەر چوار پارچەی كوردستان .\nسه‌باره‌ت به كۆنگره‌ی چواره‌می یه‌كێتی، سەرۆكی گشتی پارتی ئینسان و ئازاد لە باكوری كوردستان وتی، هویدارم یه‌كێتی له‌سه‌ر ڕێبازی مام جه‌لال به‌رده‌وام بێت بۆ هاوكاریكردنی پارچه‌كانی كوردستان و هاوهه‌ڵوێست بێت له‌گه‌ڵ حزبه‌كانی كوردستان بۆ ئازادی چوار پارچه‌ی كوردستان


خوێندكارانی كوردی دەرەوەی وڵات دەگەڕێنرێنەوە هەرێم – تۆڕی میدیایی خەڵک\nوەزارەتی خوێندنی باڵای هەرێم ئاشكرای دەكات، كە لە چوارچێوەی هەوڵە بەردەوامەكانی حكومەتی هەرێمی كوردستان و لایەنی پەیوەندیدار لە حكومەتی عیراقی فیدڕال، بە ئاڕاستەی كار ئاسانی كردن بۆ ئەو خوێندكارانەی لەدەرەوەی وڵات دەخوێنن و بەهۆی بارودۆخی بڵاوبوونەوەی ڤایرۆسی كۆرۆنا تا ئێستا لە دەرەوەی وڵاتن، هەوڵی گیڕانەوەیان دەدرێت بۆ هەرێم كوردستان.\nوەزارەتی خوێندنی باڵا و توێژینەوەی زانستی حكومەتی هەرێم لە ڕاگەیەنراوێكدا ئاماژەی بەوەكردووە، لەسەر فەرمانی سەرۆكی حكومەتی هەرێم، وەزارەتەكانی خوێندنی باڵا و توێژینەوەی زانستی و ناوخۆ و گواستنەوە و گەیاندن و فەرمانگەی پەیوەندییەكانی دەرەوە، لە ھەوڵی بەردەوامدان بۆ وەرگرتنی ڕەزامەندی لایەنی عیراقی و ئەو وڵات و شوێنانەی، كە قوتابی و خوێندكارانی هەرێمی كوردستانیان تێدا دەخوێنن.\nدەشڵێت: “بۆ ئەوەی لە نزیكترین دەرفەتدا ئەوانەی، كە سیستمی خوێندنیان ڕاگیراوە یان كراوە بە ئۆنلاین بگەڕێندرێنەوە بۆ باوەشی ھەرێمی كوردستان”.\nدەشڵێت: “ئاگاداری سەرجەم ئەو خوێندكار و قوتابیانە دەكەینەوە، كە خوێندنیان بە فەرمی ڕاگیراوە یان كراوە بەئۆنلاین و تاكو ئێستا لەدەرەوەی وڵات نەگەڕاونەتەوە، لە نزیكترین دەرفەتدا خۆیان ناونوس بكەن لە نوێنەرایەتییەكانی حكومەتی هەرێم لە وڵاتەكانیان بەمەبەستی كارئاسانی و دۆزینەوەی ڕێگە چارەی گونجاو بۆ گەڕانەوەیان، هەروەها لەو وڵاتانەی كە نوێنەرایەتی حكومەتی هەرێمی كوردستان نیە، پێویستە قوتابیان و خوێندكاران خۆیان ناونووس بكەن لە باڵیۆزخانەی عیراق لە وڵاتەكانیان”.\nخوێندكارانوەزارەتی خوێندنی باڵا و توێژینەوەی زانستی\nنۆرینگەكانی سلێمانی دەكرێنەوە\nخەڵك؛ مەرجەكانی كردنەوەی نۆرینگەكان بڵاودەكاتەوە


تایگەری ئەفسانە لە مردن رزگاری بوو | دەزگاى زارى کرمانجى\nزاری كرمانجی- ئاژانسیە هەواڵییە وەرزشییەكان: دوای روداوێكی هاتوچۆی مەترسیدار لە لۆس ئەنجلۆس، ئەفسانەی گۆڵفی ئەمریكی تایگەر وودز نەشتەرگەری بۆ ئەنجامدرا.\nلە بارەی ڕوداوەكەوە پۆلیس گووتی" وودز زۆر بەختەوەرە، لەبەر ئەوەی لە روداوەكە رزگاری بووە، چونكە ئۆتۆمبێلەكەی چەند جارێك تەقلەی لێداوەو زۆر نزیك بووە لەوەی ژیانی كۆتایی پێ بێت، ئەو لەئێستادا لەژووری نەخۆشخانەكەیەتی و پاش ئەنجامدانی نەشتەرگەری بەخەبەر هاتۆتەوەو دەتوانێت قسە بكات".\nئانیش مەهاگان ، بەرپرسی پزیشكی لە سەنتەری پزیشكی هاربۆر - یو سی ئێڵ ئەی، گووتی" وودز نەشتەرگەری بۆ كراوە چونكە برینەكانی ئێسكی سەخت بوون، بە تایبەت بۆ قاچ و قولەپێی، كە پێدەچێت تا ماوەیەكی زۆر قاڵبێك بۆ قولەپێی دابنرێت تا چاك دەبێتەوە".\nئەلێكس ڤیلانۆیڤا سەرۆكی پۆلیسی پارێزگای لۆس ئەنجلس رایگەیاند" هیچ نیشانەیەك نییە كە وودز لە ژێر كاریگەری ماددە هۆشبەرەكان یان ئەلكهولدا بوبێت لە كاتی روداوەكەدا".\nدەستبەجێ دوای روداوەكە، بریكارەكەی وودز لە لێدوانێكیدا بۆ میدیاكانی ئەمریكا رایگەیاند" ئەو ئەفسانەیە كە تەنیا لەناو ئۆتۆمبێلەكەدا بووە، لەلایەن ئاگركوژێنەوەو كارمەندانی فریاكەوتنەوە لە ناو پاشەڕۆدا دەریان هێناوە بە هۆی شكانی قاچییەوە نەیتوانیوە جوولە بكات".


توركیا به تاقیكردنه‌وه‌ى ئێس-400 ئه‌مریكاى توڕه كرد\nYou are at:Home»بابەتی گشتی»عێراق و جیهان»توركیا به تاقیكردنه‌وه‌ى ئێس-400 ئه‌مریكاى توڕه كرد\nBy nuche.net on\t 2020/10/17 عێراق و جیهان\nسه‌رچاوه رووسییه‌كان ده‌ڵێن دوێنێ توركیا به سه‌ركه‌وتوویى سیسته‌مى به‌رگرى مووشه‌كى ئێس-400ى تاقی كردووه‌ته‌وه، وه‌زاره‌تى به‌رگریى ئه‌مریكایش به توندیى ناڕه‌زایى ده‌ربڕیوه و داواى وه‌ستاندنى ئه‌م سیسته‌مه ده‌كات.\nماڵپه‌ڕى ئارتى رووسى له هه‌واڵێكدا ده‌ڵێ، سه‌رچاوه رووسییه‌كان ئاشكرایان كردووه، دوێنێ هێزه‌كانى توركیا سێ مووشه‌كیان له‌سه‌ر ده‌ریاى ره‌ش تاقیكردووه‌ته‌وه كه به سیسته‌مى ئێس- 400 ته‌قێنراون.\nئه‌مه‌یش ناڕه‌زایى له لایه‌ن ئه‌مریكاوه دروست كردووه، بۆیه جۆناسان هۆفمان گوته‌بێژى وه‌زاره‌تى به‌رگریى ئه‌مریكا له لێدوانێكى بۆ ئاژانسى تاس گوتوویه‌تى، “هه‌ست به نیگه‌رانییه‌كى قووڵ ده‌كه‌ین له‌و راپۆرتانه‌ى كه باس له تاقیكردنه‌وه‌ى ئێس- 400 ده‌كه‌ن له‌لایه‌ن توركیاوه، نابێ ئه‌م سیسته‌مه بخرێته كاره‌وه”.\nتوركیا له هاوینى 2019 سیسته‌مى به‌رگرى مووشه‌كى ئێس- 400 له رووسیاوه وه‌رگرت، به‌كڕینى ئه‌م مووشه‌كه گرژییه‌كى زۆر له‌نێوان ئه‌مریكا و توركیا دروست بووه، چونكه توركیا ئه‌ندامى هاوپه‌یمانى باكوورى ئه‌تڵه‌سى “ناتۆ”یه و بۆی نییه چه‌كى رووسى بكڕێت.